text:
Skálatrø á ólavsøku. Tá má man hava loyvi til at drekka sær eina kenning, ella tvær. Álvaratos!
Øll siga seg halda tað sama. At hetta er ein pengamaskina, at leikurnar eru skræpa, tó ongin teirra sær út sum eg føli meg innan. Eri við at eksplodera! Eri eg kanska bara eyka illsint? So flenna tey og siga, “her skal man hava Jobs tol”, meðan børnini grenja um, at tey heldur vilja royna okkurt annað nú enn hasar hoppiborgirnar man akkurát hevur goldið 250 krónur fyri. Eg líti rundan um meg og hugsi, eri eg tann ørasta her? Hini flenna, standa pent í kø, puffa heilt beherska, og rulla eygu, uttan at alt tað hvíta sæst, sum hjá mær.
Enn eri eg í fyrstu viku av feriuni og eg kenni meg stressaða.
Eg chattaði við systkinabarnið í Keypmannahavn. “Vænti, at hesi børnini fara at gera enda á mær. 3 vikur feriu, nú orki eg ikki meir.” Kanska liggur tað til familjuna, hetta her, hugsaði eg.
Vit tosaðu um hvussu tað altíð ljóðar so idylliskt at hava feriu, man gleðir seg á hvørjum ári, og so...stress! Børnini renna aftaná einum, spyrjandi upp í saman, “hvat skulu vit finna uppá?” Og man brúkar feriuna til at finna uppá og uppá, og tað tykist ongan enda at fáa, tey blíva ikki mett. Vit grenja um tey fullkomnu, sum leggja alt á Facebook, tí vit sjálvar ikki orka, og niðurlagið er, “hon eigur bara eitt barn, so hon hevur ikki mist forstandin enn". Mist forstandin! Tavadenn.
Soleiðis kennist tað.
Tann eina dagin var eg í fjøruni við tí yngstu. Vit fangaðu krabbar og heimkomin bakaðu vit vaflir. Eg føldi meg ordiliga sum eina góða mammu hesa løtuna. Men meðan vit baka, fái eg spurningin, “hvat fara vit at gera aftaná mamma? Vit mugu hygga okkum saman.” Og eg gangi við sveittabroti eftir eini lítlari løtu og jabbi um, at “nú má mamma hava 5 minuttir pausu”.
Øll hini hygga sær allatíð, og leggja idyllin út á Facebook, og eg angri at eg ikki tók eina mynd úr fjøruni og av nýbakaðu vafflunum, fyri at verða við í “so herligt hava vit tað” løtuni. Men eg gloymdi tað, tí eg neyt løtuna við dóttrini.
Var tað soleiðis fyrr? Eg minnist bara, at míni foreldur hava givið mær eina rúgvu av upplivingum, men eg føli meg altíð troytta. “Far nú út og spæl, far og finn uppá okkurt, far nú, lat mammu hava frið”. So tendri eg Facebook og síggi Jensinu sita og spæla ludo við dóttrini. Ááhhh, tær hygga sær altíð! Og eg gleðist um at børnini hjá mær eru farin út at spæla við onkran, so eg fái frið. Tavadenn!
Er tað normalt? Ella, er tað bara ónormalt at siga tað hart?
Í ovurmorgin fara vit øll ein túr til Spania. Har skulu vit verða í 2 vikur. Og eg hugsi, bara har verða nøkur børn at spæla við, so míni børn ikki fara at keða seg, tí annars má eg aftur finna uppá.


c: text/html

text:
Áki Bertholdsen 11.01.2017 (18:00)
Fer ikki at avmarka nýtsluna av píkadekkum
Hendrik Old, landsstýrismaður í samferðslumálum, hevur ongar ætlanir um at avmarka nýtsluna av píkum.
Tað staðfestir hann í dag.
Heðin Mortensen, tingmaður fyri Javnaðarflokkin, hevur spurt hann, um nakrar ætlanir eru um at avmarka nýtsluna av píkadekkum.
Les eisini: Vil avmarka nýtsluna av píkadekkum
Hendrik Old sigur, at tá bilar eru til sýn á Akstovuni, verður eisini skrásett um teir hava píkadekk ella ikki.
Í hesum sambandi vísir ein uppgerð hjá Akstovuni, at av øllum teimum bilunum, sum vóru til sýn í desember í 2015 og í desember í fjør, koyrdu 20 prosent við píkadekkum og 80 prosent av bilunum høvdu ikki píkadekk.
Í stórum býum í Noregi er avgjald lagt á bilar, sum koyra við píkadekkum, men har er lutfallið ímillum tey, sum koyra við píkum, og tey, sum ikki brúka píkar, næstan tað sama sum tað er í Føroyum.
Men av tí, at so fá brúka píkar í Føroyum, er tað ivingarsamt um tað ikki er meiri møði enn føði at leggja avgjald á píkadekk í Føroyum, tí tað standast eisini útreiðslur av av umsita eina slíka skipan, heldur landsstýrismaðurin.
Hendrik Old vísir eisini á, at royndir úr Noregi vísa eisini, at tað er ein fyrimunur fyri ferðsluna sum heild, at nakrir av bilunum koyra við píkadekkum.
Tað er tí, at píkarnir ríva ísin á vegnum upp, og tað kemur teimum, sum ikki koyra við píkadekkum, til gagns, tí tað ger, at teirra bilar liggja betri á vegnum.
Landsstýrismaðurin ásannar eisini, at tað eru bilførarar sum brúka píkar, tí teir føla seg tryggari við píkum
– Her verður serliga hugsað um tey, sum koyra ímillum bygdir og sum koyra ímilum bygd og Havnina, og sum skulu upp í hæddirnar, har kavi legst og hálka er.
Tað er loyvt at koyra við píkadekkum frá 16. oktober til 30. apríl. Men frá 1. desember til 30. apríl er tað ikki loyvt at koyra við summardekkum teir dagar tað er hált, tí tá skal bilurin hava vetrardekk ella píkadekk.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her

robotstxt: allowed

filter: keep


text:
Tráðuri skuldi hana um kristindóm sum thesis - Men eg fekk lítið og einki svar víðari. Alt má analyserast um tað skal vera uppá hædd við vísindi í trúverdigheit.
Tí siteri eg bíbliuna.
Eg royni ikki at vera speiskur. Tað finnast sikkurt nógv kristin sum hava tað fínt, og liva fínt - Bara ikki ekta kristin sum fylgja bíbliuni 100%.
Men skalt tú vera ektaður kristin væntar tær EITT HAV av reglun at fylgja sum nokk eisni lætt kunnu konfliktera við aðrar reglar í "Guðs" bók.
Tað eru ótrúlga nógv kristin sum kundu hugsa sær at veri fræls fari út at horast og drukki tá tey vildu og sum sloppu frá at liva við agginum og byrðuni sum kristindómur er. Og átt pengar uttan skomm og ringari samvisku bert av tí. Men hann sum sær alt hann straffar sjálvandi sovornar gerir men eisni tankar eru farligir.
At inførea alíkar hóttanir ímóti børnum er skeivt. Slíkt kann skaða børn og kenni fólk sum veruliga eru blivin skødd og heilavaskaði tey lærdi slíkt (GUÐ SÆR ALT) frá barnsbeini!!! Tað er mín størsti "beef" við tí. Eg haldi tað er synd og hemmandi fyri børn sum hava heilavaskaði foreldur - tey børnini fáa aldri frælsi at uppliva uppá orduligan máta, men liva undir hóttanum..Møguliga eisni foreldrun sum sláa børn, ti tað er nemliga eisni loyv ífylgji bíbliuni og uppfordra.
Kristin trúgva væl uppá arvasynd. Er grundin ikki tað at ein slanga sum livdi fyri 6000 árun síðani lokkaði Evu at eta av einum træði og frá tí degnum eru vit øll kollektiv "skyldug" - Ella fari eg heilt skeivur??
Pakka tað in í nøkur flottari orð sum ljóða betri ella hvat tú gert, sindur av fryntligari poesi bjargar tí kannska.. Essensurin er tann sami, ikki so?
Fyrsta mósebók 3.
Tú ert føddur við hesun sjálvt um tú aldrin hevur tikið valgi - Men basera uppá hvat onkur gjørdi 6000 ár síðani.
Einasta loysn er at biða Jesus um frelsu, tí tú verur ikki løntur við góðun gerðun, men heldur við einari lættari bøn um fyrigeving. Annars at tú hvøn dag ert varugur við at tú ert ein syndari.
Sindur sum ein nýtt menniskja føtt inn í "statin" sum hevur byrðu at rinda "almenna" skuld vegna sløs frá undanfarnu generatión og tað sum politikarin hevur lánt.
Munurin er bara at almenn skuld reint faktis er blivin páførd okkun. Men sjálvandi fullkomuliga uttan samtykt frá okkun, og uttan at vit hava nakra ábyrgd.
Synd og arvasynd er fullkomuliga fiktivt fyribrygdi, basera uppá eina primitiva ævisøgu frá Ìsrael.
"Give me control of a nations money supply, and I care not who makes it’s laws." Mater Amschel Rothschild, founder of the Rothschild banking dynasty


text:
Atgongd frá arbeiðs- og tilhaldsrúmi til vesirúm skal vera gjøgnum forrúm.
Forrúm kann vera felags fyri fleiri vesirúm.
Talið av vesum skal lagast til talið av starvsfólkum.
Kravið kann lúkast við innrætting av í minsta lagi einum vesi fyri hvørji 15 starvsfólk. Eru standikummur til mannfólk, kann talið av vesum minkast til eitt fyri hvørji 20 starvsfólk. Talið av standikummum eigur í tílíkum førum at vera í minsta lagi ein fyri hvønn 20. mann.
Serstøk vesi skulu vera til ávikavist mannfólk og konufólk uttan so, at hvørt einstakt vesi er í einum sjálvstøðugum rúmi við forrúmi uttan standikummur.
Vesirúm ella forrúm til vesi skulu hava hondvask.
Í skrivstovu- og fyrisitingarbygningum skal, á teimum hæddum har sum vesirúm eru innrættað, í minsta lagi eitt teirra lúka krøvini í kap. 3.4.1, stk. 5.
Víst verður til tekningar í kap. 3.4.1, stk. 5.
Við umbygging skal vesirúm, sum er fevnt av stk. 4, innrættast soleiðis, at tað kann nýtast av persónum í koyristóli. Í minsta lagi eitt vesirúm til fólk í koyristóli skal innrættast í atkomuhæddini ella í aðrari hædd, sum hevur atgongd umvegis lyftu o.tíl.


text:
99 hvalir á tilsamans 1093 skinn vórðu merktir í grindini í Hvannasundi í gjár.
Skinnatalið tykist rættiliga høgt, so talan er helst um stórar hvalir. Miðalskinnatalið er heili 11,04.
Myndina eigur www.portal.fo
Taš var um kl. 1130 tķšina, at boša varš frį grind śt fyri Višareišishellu. Mett varš, at talan var um 80-100 hval, sum vóršu hildnir til um kl. 1330 tķšina noršan fyri byrgingina ķ Hvannasundi.
Uppteknašir vóršu 18 bįtar viš 85 fólkum og harumframt vóršu 339 fólk į landi uppteknaši
Kl. 2325 komu sešlarnir śt og skift var ķ bįta- og drįpspartar umframt heimapartar til ųkiš Eystan Mśla og til Įrnafjaršar.
Myndin er śr frįsųgnini um grind, sum Mórits Mohr Joensen, gjųrdi og sum sęst undir teiginum Grind į hesi heimasķšuni.


text:
Alla vikuna hava vit fylgt við á atlantic.fo síðuni. Hallur var seinkaður gott og væl eitt samdøgur, og í gjár sá út til, at alt var komið í rættlag hjá AA. Tey vóru so bara 40 minuttir seinni enn ætlað, børnini hjá FS. Á sum tað var deiligt at síggja tey, smíæandi og væl til passar, hóast farið var um midnátt, tann stóri so vaksin, tók sær av kuffertinum, miðlingurin so stillur og lítladiddan so køld í berari blusu. Tann stóri dugir so væl at konversera, túrurin hevði gingið fínt, tey vóru ikki svong, tey gleddu seg at fara at svimja og at fara í Skort, tað er handilin hjá Biritu Krossteig.
Eg eri so glað.
Og Turið og Hallur hava 7 ára brúdleypsdag.
Og Sólrun v. fam. er farin avstað aftur.


text:
Pól á Látrinum fekk pípuna frá krúnprinsinum
12-10-2017
1836 var Pól á Látrinum, eiðisbóndi, og vitjaði matstovuna Krybily í Danmark, og tað var her hann hitti danska krúnprinsin
Pól á Látrinum skrivaði ferðafrásøgn um túrin til Danmarkar í 1836 og tað er úr hesi ferðafrásøgn, Sámal Tróndur Finnson Johansen, stjóri á Landsskjalasavninum, fer at halda fyrilestur á Heystfagnaðinum á Eiði.
Fyrilesturin verður í kvøld klokkan 19.30 í mentannarhølinum á Eiði.
Sámal Tróndur Finnson Johansen er í útvarpsstovuni.
Eisini verður tosað við Aldu Egilstrøð Magnussen, sum er við at fyriskipa Heystfagnaðin á Eiði.
Myndin vísir opnu úr ferðafrásøgnini frá 1836, hjá Pól á Láttrinum, bónda á Eiði


text:
HB-stuðlar
Eitt sindur um felagið
Felagið HB-stuðlar varð upprunaliga stovnað í 1979 av Ólavi Lambaa, sála, og øðrum góðum monnum: Men datt so meira ella minni niðurfyri eftir nøkur ár, og varð endurstovnað í verandi líki í 1990. HB-stuðlar vóru í 1993 við at fíggja ein part av núverandi HB-húsi, og felagið heldur alment til í sonevndu HB-stovuni, har tey m.a. hava sínar regluligu fundir og seta dám á heimadystirnar.
Virksemi
Stuðlafelagið varð fyrst og fremst (endur)stovnað sum ein fíggjarligur garantur hjá Havnar Bóltfelag, men sjálvsagt er nógv annað at takast við. Á praktisku síðuni skipa HB-stuðlar fyri busstúrum til útidystirnar, selja HB-lutir og hjálpa við innkrevjingini til heimadystirnar. Stuðlarnir skipa eisini fyri ymsum inntøkugevandi tiltøkum av og á, og harumframt skipa teir fyri atkvøðu-greiðsluni um "Ársins HBara".
Fíggjarligur stuðul
Stuðlafelagið veitir og hevur veitt fíggjarligan stuðul til mong ymisk tiltøk hjá HB. Felagið stuðlar vanliga ein 1. liðsleikara við venjingarklæðum og stuðlar eisini ungum HBarum, sum fara uttanlands í ítróttarørindum eitt tíðarskeið t.d. á ítróttarskúla. Allir fyrispurningar um fíggjarligan stuðul skulu vera skrivligir til nevndina at taka støðu til.
Eitt sterkt stuðlafelag er góð trygd hjá HB
Felagið HB-stuðlar er sjálvstøðugt felag við egnum aðalfundi og egnari nevnd. Felagið er "leyst" av Havnar Bóltfelag, og nevndarlimir tess hava ikki loyvi at sita í nevndini hjá Havnar Bóltfelag um somu tíð. Aðalfundur felagsins verður vanliga hildin í HB-húsinum í apríl.
HB-stuðlar onga heimasíðu
Felagið HB-stuðlar hevur onga sjálvstøðuga heimasíðu, og í løtuni eru heldur ongar ítøkiligar ætlanir um tað. Stuðlafelagið hevur verið væl umboðað á almennu heimasíðu felagsins heilt frá byrjan, og tað hevur felagið verið stak væl nøgt við.
Hinvegin eru HB-stuðlar nú at finna á facebook, og her er lagámanni at samskifta millum limirnar og onnur á netinum.
FELAGIÐ HB-STUÐLAR
Postsmoga 1333 | 110 TórshavnTelefon 314046 | Telefaks 318502 | hbstudlar@hb.fo


text:
Skrivað hevur Jan Smedemark
Felagsvenjing (14 D/G og eldri)5. november 2017 | Jan Smedemark
Felagsvenjing (U12 D/G)5. november 2017 | Jan Smedemark
U66. september 2017 | Jan Smedemark
U8 D/G22. august 2017 | Jan Smedemark
U10 D/G22. august 2017 | Jan Smedemark
U12 G22. august 2017 | Jan Smedemark
U12 D22. august 2017 | Jan Smedemark
U14+17 G22. august 2017 | Jan Smedemark
U14+16 D22. august 2017 | Jan Smedemark
Sigursmyndir: TB/FC Suðuroy/Royn – ÍF20. august 2017 | Jan Smedemark
Niðanfyri er eitt myndasavn av myndum frá dagsins dysti, ið bleiv vunnin 1-0 við Stórá ímóti ÍF. Sostatt eru fyrstu stigini vunnin eftir summarsteðgin.
Myndir: TB/FC Suðuroy/Royn – B36 (0-1)12. august 2017 | Jan Smedemark
Nakrar myndir frá dagsins dysti ímóti B36, ið endaði við einum 0-1 tapið ímóti árstalsfelagnum úr høvuðstaðnum.
Myndir TB/FC Suðuroy/Royn – Víkingur27. juli 2017 | Jan Smedemark
Í dag var fyrsti dystur við Stórá eftir summarsteðgin hjá Effodeildini. Tíverri gjørdist úrsliti 0-3 og Víkingur varðveitir fyrsta plássið í deildini. TB/FC Suðuroy/Royn hevur framvegis 20 stig.
Nakrar myndir frá dystinum síggjast niðanfyri.
Summarfríð á fimta plássið24. juni 2017 | Jan Smedemark
Mong ár mugu vera síðani, at eitt lið úr suðuroynni kundi halda summarfríð frammanfyri Havnar Bóltfelag. Undan dystinum í gjár kundi annars væntast ein mannfólkauppgerð, tí HB skuldi royna at reisa seg og enda fyrstu hálvu av kappingarárinum við manér. … Les meira
Næstflest sektarstig15. mai 2017 | Jan Smedemark
Vit hava hugt eitt sindur nærri eftir hvussu nógv kort eru fallin í hesum fyrstu átta umførunum. Tvey av teimum trimum liðunum, ið hava fingið flest sektarstig vóru tey bæði, ið spældu við Stórá í gjár, TB/FC Suðuroy/Royn og KÍ. … Les meira
Dýrt verjuspæl14. mai 2017 | Jan Smedemark
Dysturin í dag var toppdystur millum TB/FC Suðuroy/Royn og KÍ, hetta var stroymingin eisini ein váttan av. Niels Petersen segði frá dystinum fyri Kringvarpið á YouTube.
Dysturin byrjaði rættuliga óskipaður, har tað ikki var nakað serligt fótbóltsspæl. Vit kunnu ikki … Les meira
Vanligasta úrsliti higartil12. mai 2017 | Jan Smedemark
Vit hava hugt eitt sindur eftir hvussu endaliga úrsliti hevur verið í teimum fyrstu 35 dystunum í Effodeildini hetta árið. Hædd er ikki tikin fyri um málini eru heima- ella útivallar mál. Her er bert hugt at, hvat endaligu taltekinini … Les meira
Ferðaætlanin forðar luttøku leygardagin12. mai 2017 | Jan Smedemark
Leygardagin 13. mai hevur SSL broytt ferðaætlan fyri Galaxy, ið røkir samferðsluna fyri Smyril. Broytta ferðaætlanin hevur við sær, at øll liðini hjá SB, TB og TB/FC Suðuroy/Royn ikki luttaka hendan dagin.
1. deildarliðið hjá TB/FC Suðuroy/Royn spælir tó sín dyst … Les meira
Bláa Bylgjan brýtur í sunnan11. mai 2017 | Jan Smedemark
Sunnudagin stendur áttanda umfar á skránni í Effodeildini og talan verður av sonnum um toppdyst. KÍ liggur á deildum fyrsta plássið saman við Víkingi. Beint aftanfyri liggur TB/FC Suðuroy/Royn, ið er komið væl frá byrjan.
Seinastu tveir dystirnir eru báðir … Les meira
U17 liðugt í søguliga endaspælinum9. mai 2017 | Jan Smedemark
U17 landsliðið við venjaraparinum Áka Johansen og Pól F. Joensen hava verið til søguliga EM endaspælinum í Kroatia. Teir luttóku í bólkinum saman við Frakland, Skottland og Ungarn. Allir dystirnir vóru tíverri taptir, men onkursvegna vóru vónirnar ikki so stórar, … Les meira
Munandi færri mál í Effodeildini7. mai 2017 | Jan Smedemark
Vit hava hugt eitt sindur aftur í hagtalsgrunnin hjá Faroesoccer, hesu ferð við tí fyri eyga at kannað og samanbera, hvussu nógv mál eru skotin samanlagt eftir hesum fyrstu sjey umførunum.
Árið í ár liggur væl undir miðal samanborið við … Les meira


text:
Góður ársfjórðingur hjá BankNordik
26-10-2017
Virksemið hjá BankNordik-samtakinum hilnaðist væl ársins fyrstu níggju mánaðir. Úrslitið áðrenn skatt gjørdist 143 mió. kr., og tað samsvarar við upprunaligu væntanirnar. Góða gongdin hjá samtakinum stavar frá einum effektivari rakstri og tættari sambandi við viðskiftafólkini.
”Ársins fyrstu níggju mánaðir hava roynst væl, og úrslitið er í samsvari við væntanirnar. Samanumtikið er framgongd á øllum marknaðum og í øllum londum. Í Føroyum heldur hóvligi útlánsvøksturin fram, hóast vit fyrr í ár herdu kredittpolitikkin og øktu krøvini til eginfígging hjá viðskiftafólkunum í sambandi við bústaðarfígging. Tað er m.a. lága altjóða rentustøðið, góða búskaparliga gongdin og fólkavøksturin, ið elva til øktan eftirspurning eftir bústøðum í høvuðsstaðarøkinum,” sigur Árni Ellefsen, forstjóri í BankNordik.
Hóast trýstið á rentumarginalin framvegis ávirkar rentuinntøkurnar, er bankin væl nøgdur við, at útlánini eru hækkað. Tað eru serliga lán til privatpersónar, sum eru hækkað higartil í ár. Bankin metir, at miðsavningin av virkseminum umframt miðvísa arbeiðið við at styrkja sambandið við viðskiftafólkini eru grundarlagið undir góðu gongdini.
“Vit eru komin á mál við fleiri týðandi tiltøkum, sum geva ein effektivari rakstur, og sum samstundis gera tað møguligt at veita okkara viðskiftafólkum uppaftur betri og skjótari tænastu. Harumframt arbeiða vit miðvíst og áhaldandi við at dagføra og bøta um tænasturnar til viðskiftafólkini, og vit fegnast um, at alsamt fleiri velja at savna síni fíggjarviðurskifti hjá okkum,” sigur Árni Ellefsen.
Úrslitið fyri 3. ársfjórðing vísir, at kjarnuvirksemi bankans framvegis stendur seg væl á øllum marknaðum. Bankavirksemið í Danmark og Grønlandi umboðar 67 mió. kr. av rakstrarúrslitinum, sum tilsamans er 136 mió. kr. Sum væntað eru rentuinntøkurnar lækkaðar í kjalarvørrinum av avtøkuni av danska vinnukundavirkseminum og áhaldandi trýstinum á rentumarginalin. Samanborið við sama tíðarskeið í fjør eru rentuinntøkurnar lækkaðar við 21 mió. kr. Hinvegin eru inntøkur frá tænastugjøldum hækkaðar við 8 mió. kr. samanborið við sama tíðarskeið í fjør. Tað er serliga íløgurøkt bankans, ið hevur kastað meira av sær higartil í 2017. Á sama hátt sum undanfarnu ársfjórðingar hevur bankin fáar niðurskrivingar. Hetta er m.a. eitt úrslit av skynsama kredittpolitikki bankans og góðu búskapargongdini á teimum marknaðum, ið bankin virkar á.
Dótturfeløgini, Trygd og Skyn, hava eisini staðið seg væl higartil í ár. Tryggingarinntøkurnar eru hækkaðar, og lutfasliga fáir skaðar hava verið í 3. ársfjórðingi. Nógva virksemið á bústaðarmarknaðinum sæst eisini aftur í tølunum hjá Skyn, sum hevur selt líka nógvar ognir sum sama tíðarskeið í fjør, tá ið sølan var methøg.
Roknskapurin í stuttum
- Rakstrarúrslitið fyri fyrstu níggju mánaðirnar í 2017 er 136 mió. kr. samanborið við 153 mió. kr. sama tíðarskeið í 2016.
- Niðurskrivingar eru afturførdar fyri 9 mió. kr. samanborið við 8 mió. kr. í afturførdum niðurskrivingum sama tíðarskeið í 2016.
- Ein niðurskriving á 17 mió. kr. av høvuðssæti bankans er bókað sum ein stakútreiðsla. Hetta kemst av, at ein hægri diskonteringsrenta er brúkt í virðismetingini av bygninginum, soleiðis at bókaða virðið er minkað úr 79 mió. kr. niður í 62 mió. kr.
- Úrslitið áðrenn skatt er 143 mió. kr. samanborið við 159 mió. kr. sama tíðarskeið í 2016
- Útlán bankans eru hækkað við 177 mió. kr. samanborið við sama tíðarskeið í 2016. Hetta hóast donsk útlán til vinnukundar eru avtikin við 156 mió. kr. í tíðarskeiðnum.
- Innlán bankans eru hækkað við 178 mió. kr. samanborið við samatíðarskeið í 2016
- Gjaldførið samanborið við lógarkrav er 219%
- Solvensur bankans er 18,2% samanborið við 17,9% í 2. ársfjórðingi 2017
- Leiðsla bankans væntar framvegis, at ársúrslitið áðrenn niðurskrivingar, stakútreiðslur, virðisjavna og skatt verður 150-190 mió. kr. (fyrstu níggju mánaðirnar í 2017: 127 mió. kr.)
‹ Aftur


text:
Pætur Albinus 12.10.2017 (19:40)
Ove á veg til Føroya
Tað er ein størri venjarakabal ávegis í føroyskum fótbólti. Mánadagin skrivaðu vit á in.fo um, at sjey feløg í løtuni eru í venjaraloysi til komandi kappingarár. Tey eru Víkingur, NSÍ, HB, TB/FCS/Royn, Skála, 07 Vestur og AB.
Fyri trimum vikum síðani segði 07 Vestur farvæl við venjaran hetta kappingarárið, Trygva Mortensen, og síðani tá hevur Sigtór A. Petersen fyribils staðið á odda fyri liðnum. Nú bendir á, at ein onnur loysn er ávegis.
Sambært álítandi keldum hjá Miðlahúsinum, so kemur danski venjarin, Ove Christensen, til Føroya seinni í vikuni, her hann skal á vitjan hjá 07 Vesturi í Sørvági og hyggja nærri at liðnum og umstøðunum har.
Ove Christensen er 67 ára gamal, og hann er ein væl kendur venjari í Danmark. Hann hevur eitt nú staðið á odda fyri superligaliðum so sum Viborg FF, Vejle og Randers FC. Hann var seinast venjari hjá Vendsyssel FF í næstbestu deildini.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Massasjupútur, sum kunnu nýtast til allan kroppin. Við infrareyðum hita kann hetta massasjutólið hita upp tínar vøddar innifrá og stimbra blóðrenslið.
Kann nýtast til ryggin, nakkan, akslarnar, magan, bakið, føturnar og armarnar.
Tað hevur eisini stikk at seta í sigaretttendraran í bilinum, so til ber at nýta tað á ferðini.
+ Hevur eisini innbygt litium battarí, sum klárar umleið 60 minuttir massasju. Ber til at løða uppaftur.
Massasjupútur, sum kunnu nýtast til allan kroppin. Við infrareyðum hita kann hetta massasjutólið hita upp tínar vøddar innifrá og stimbra blóðrenslið.
Kann nýtast til ryggin, nakkan, akslarnar, magan, bakið, føturnar og armarnar.
Tað hevur eisini stikk at seta í sigaretttendraran í bilinum, so til ber at nýta tað á ferðini.
Eitt hent stativ til títt Softub lok, so tú sleppur undan skitti á lokinum.
Góðar og bleytar nakkapútur at slappa av við í tínum Softub. Til ber at fáa hesar Leathertex nakkapúturnar í júst tí litinum, sum passa til títt spa. Tær eru gjørdar av sama tilfari, sum útsíðan av tínum Softub, Leathertex.
Pútur at sita á. Verða blástar upp.
Litur: Pearl
Paradise spa vac er ein einføld loysn, tá ið títt spa ella hylur skal reinsast. Tilfarið er state-of-the-art, er lætt, flutningsført og einfalt at nýta. Hetta handvirkandi amboðið ger tað einfalt at reinsa títt spa, bæði tá ið hugsað verður um skitt og smásteinar, ið kunnu koma í hylin.
Við hesum góða netreinsaranum ber til at reinsa vatnskorpuna fyri bløð, insektir, græs og annað.
Hesin Softub filtur-sokkurin passar væl til Softub filtrini, og fyribyrgir at sandur og aðrir bitlar koma inn í tey innaru rørini.
Slappa av við hesum borðreiðingarbakkanum og spæliplátuni.
Onnur síðan passar til tínar drykkir. Um tú vendir henni við, fært tú eitt flótandi borð við spæliplátu.
Hesin skúmmýggjabitin flýtur í vatnskorpuni og savnar saman smá bløð og annað, ið er komið í vatnið.
Handskarnir eru góðir at taka burtur skitt í kantunum á boblubaðnum. Handskin er av Duramit, sum er serliga vælegnaður at gera reint við.
Hendan fitta dunnan er ikki bara stuttlig, men málar hitan í vatninum.
Fitt, flótandi baðidunna.


text:
- Metlága arbeiðsloysið sæst aftur í fíggjarligu viðurskiftunum hjá Arbeiðsloysisskipanini. Samlaða útgjaldið í 2015 var 133 mió. krónur, sum eisini er tað lægsta síðani 2008, og ársúrslitið gjørdist eitt avlop á hálvthundrað mió. krónur. Samanborið við árið fyri er ársúrslitið meiri enn nýggjufaldað, og Arbeiðsloysisskipanin er við hesum aftur á røttu kós, og tað ber til at konsolidera skipanina fíggjarliga.
Magni á Deild Olsen, stjóri í ALS, var en vælnøgdur maður, tá hann legði úrslitið fyri ALS fram í dag. Gongdin í samfelagnum er vend frá einum hóttandi arbeiðsloysi og trýsti á ALS til eina framgongd, so ALS aftur kann leggja afturat í arbeiðsloysiskassan.
Fyri alt árið 2015 var árstíðarjavnaða arbeiðsloysið á leið 2,9%. Hetta er lægsta arbeiðsloysið, sum hevur verið síðani 2008, tá miðalarbeiðsloysið fyri alt árið var 1,3%. Tá tað var upp á tað mesta í 2011, var tað 7 prosent.
Men úrslitið kundi verið betur, ásannar stjóri í ALS í ársfrágreiðingini.
- Hóast úrslitið í 2015 var munandi betri enn árið fyri, so hevði verið ynskiligt, at úrslitið var millum 5 og 10 milliónir krónur betri, havandi í huga, at arbeiðsloysið var metlágt, og tí miðjað verður ímóti, at skipanin skal javnviga fíggjarliga, tá arbeiðsloysið er millum 4,25 prosent og 4,50. Prosent. Hetta markið hevur støði í søguliga arbeiðsloysinum, og stýrið fyri ALS hevur sett sær fyri, at tá arbeiðsloysið er niðanfyri 4,25- 4,50%, skal skipanin hava avlop, meðan hon hevur hall, tá arbeiðsloysið fer upp um 4,5%.
1.420 fólk vóru arbeiðsleys í 2015, meðan 1.717 fólk fóru úr skipanini.


text:
Í morgin, mikudagin, klokkan 10 verður hátíðarløta í sambandi við, at atkomuhæddin í gamla bankabygninginum hjá Bank Nordik í gongugøtuni í Havn er liðug, samstundis sum 1. byggistig av umskipanini av Steinatúni eisini er liðug.
Visit Tórshavn, sum seinastu mongu árini hevur hildið til í Gamla Bókhandli, flytur inn í bygningin í morgin, og seinni verður eisini apotek og kaffistova í atkomuhæddini.
Borgarstjórin og formaðurin í byggi- og býarskipanarnevndini halda røðu, og framsýningin ”Kongaligar vitjanir í Havn frá 1844 til 2016”, sum varð gjørd í sambandi við drotningavitjanina í farna mánaði, verður eisini sýnd fram. Framsýningin verður opin nakað inn í august mánað.


text:
SØGA 2
Rebekka vildi gleða Jehova
Rebekka var ein kona, sum elskaði Jehova, og tað gjørdi Ísakur, maður hennara, eisini. Hvussu møtti Rebekka Ísaki? Hvussu vísti hon, at hon vildi gleða Jehova? Latið okkum fyrst hoyra um Ísak, mannin hjá Rebekku.
Foreldrini hjá Ísaki itu Ábraham og Sára. Tey búðu í Kána’anslandi, og har tilbóðu fólkini ikki Jehova. Men Ábraham vildi, at sonur hansara skuldi gifta seg við einari gentu, sum tilbað Jehova. Hann sendi tí ein tænara, sum helst æt Eliezer, til Karan at finna eina konu til Ísak, tí í hesum býnum búðu fólk, sum vóru í familju við Ábraham.
Eliezer hevði aðrar tænarar hjá Ábrahami við sær á ferðini. Teir høvdu langt at fara. Við sær høvdu teir tíggju kamelar at bera mat og gávur. Hvussu skuldi Eliezer vita hvørja gentu, hann skuldi velja Ísaki? Tá ið Eliezer og hinir tænararnir komu til Karan, steðgaðu teir við ein brunn. Eliezer visti, at har fóru fólk skjótt at koma eftir vatni. Hann bað til Jehova: ’Um eg nú biði eina unga gentu geva mær vatn, og hon so gevur bæði mær og kamelunum, so veit eg, at hon er tann, sum tú hevur valt.’
Nú kom tann unga Rebekka til brunnin. Hon var sera vøkur, sigur Bíblian. Eliezer bað hana geva sær vatn at drekka, og hon segði: ’Ja, sjálvandi. Eg skal geva tær vatn, og eg fari eisini at geva kamelunum hjá tær.’ Tystir kamelar drekka nógv vatn. Hugsa tær, hvussu nógvar ferðir Rebekka skuldi renna aftur og fram eftir vatni! Sært tú á myndini, hvussu røsk hon er? — Eliezer varð ovfarin, tá ið hann sá, hvussu Jehova svaraði bønini.
Eliezer gav Rebekku nógvar fínar gávur. Hon bjóðaði Eliezer og hinum tænarunum við sær heim til hús. Eliezer segði frá, hví Ábraham hevði sent hann, og hvussu Jehova hevði svarað bøn hansara. Familjan hjá Rebekku vildi fegin, at hon skuldi gifta seg við Ísaki.
Rebekka fór við Eliezeri til Kána’ansland og gifti seg við Ísaki
Men heldur tú, Rebekka vildi gifta seg við Ísaki? — Rebekka visti, at Jehova hevði sent Eliezer. Og tá ið familjan spurdi, um hon vildi fara til Kána’ansland og gifta seg við Ísaki, segði hon: ’Ja, tað vil eg.’ Og hon fór beinanvegin við Eliezeri. Tá ið tey komu til Kána’ansland, gifti hon seg við Ísaki.
Jehova var góður við Rebekku, tí hon aktaði hann. Nógv ár seinni varð Jesus føddur í hennara ætt. Um tú gert sum Rebekka og gleðir Jehova, verður hann eisini góður við teg.
LES Í TÍNI BÍBLIU
1 Mósebók 12:4, 5; 24:1-58, 67


text:
GAMLAR MYNDIR
Arnbjørn, Eydna og Homm
Pápi mega ungur, mynd frá Hergeir
Arnhild, Astrid omma og Øssur, mynd frá Hergeir
Hergeir, Sólgerð og Birgir, mynd frá Hergeir
Arnhild og Hilmar, mynd frá Hergeir
Alen uttast til høgru, ein sera fittur maður av Viðareiði, sum egndi fyri
Brattanes í Hvannasundi
Abbi á ellisheiminum
Omma og abbi ein túr eftir argjavegi :o)
Ása og gubbar og gummur :o)
Hesir eru góðir :o)
Eydna og Katrin og vaps. Yamaha´in hjá Hom. Mín Fantomic liggur undir
trappuni :o)
Eydna og ??
Eydna
Hans og Eydna
Hom
Hom á útróðri
Ninni og Jákup
Babba, Dagmar, Palma og Jónvør
Katrin og Ragnar
Maibritt á mínari Fantomic knallert, mega cool knallert. Komu bara 2 av til
landi. Keypti hana nýggja frá Thomas Dam
Bilurin aftanfyri fekk ella keypti eg frá pápa og málaði hann gulan og var
allur reyður innan, bleiv bara kallaður søljan
Eg geri meg upp :o)
Brattanes KG 146. Var mangan brattan við honum
Maja
Jason og Ása
Mamma og Andrass
Mamma og Ása
Familjuveitsla 22 juli 2006, myndir frá Eileen
Familjuveitsla 22 juli 2006, myndir frá Eileen
Pápi og mamma
Mamma og Eydna
Hettar er í Hvannasundi, mamma, kenni ikki hvør hesin er og eg standi
bukkaður yvir sykluna
Kenni ikki, men hettar er uttanfyri bilhúsi hjá abba
Mamma, tvillinganir (giti Mortan og so Ragnar), Arni, Martin og Maja
Niels Holm og Poul Johann
Ninni
Mamma og Rannvá
Ninni
Ninni og Jason haldi eg
Omma ger døgurða og abbi er um at skrædna
Abbi og omma
Haldi hettar er omma
Petur, Olea og Ása haldi eg
Petur við Ásu og Jason í Odense
Pápi og Jason
Tommy, Elin Margretha og Jonna
Kenni ikki
Mortan Johan Mortensen føddur 25/06-1883 á Argjum
sum einasta barn hjá Marionnu
og Daniel Paula Mortensen. Hann fórst sum skipari á trolaranum ”Nýggjaberg” undir
Íslandi í mars 1942.
og Rakul, f. Jacobsen 18/07-1882 í Leynum, d. 08/09-1941 í Vági (eftir 7 ára sjúkralegu).


text:
Nógv verður gjørt burturúr fyri at koma framat so mongum lesarum sum gjørligt. Eitt er at geva út eitt skaldskaparrit sum Vencil, eitt annað er at fáa boðini so langt út í verðina sum gjørligt.
Higartil hava søgur, yrkingar og ritroyndir eftir 150 rithøvundar úr 22 londum staðið í Vencli, 32 týðarar hava týtt søgur og yrkingar úr 10 málum, millum annað arbabiskum og russiskum, 16 listafólk hava prýtt permur ella havt fotomyndir í Vencli. Tað er ikki onki!
Um Vencli skal verða lív laga, so má hann gerast sjónligur í meldrinum av øllum møguligum og ómøgiligum heimasíðum, bloggum og tíðindaskrivum.
Okkara alra, Randi Ward, sum hevur týtt mangan góðan yrkjara til enskt, hevur fingið íslendska appu at taka Vencil við. Appan eitur Quire, og har kann tú savna saman fleiri týdningarmiklar heimasíður, millum annað heimasíðuna hjá Vencli, gamla. Appan fæst í appuhandlinum. Upplýsingar um appuna finnast her
OMR


text:
Sverri Egholm
07.01.2018 - 17:09
Tá nýggjárskonsertin endaði í gjár, endaði samstundis 25 ára langa skeðið hjá Poul Jákup Thomsen sum stjóri í Føroya Symfoniorkestri.
- Eg ætli mær at stovna eitt harmonikufelag á Skarvanesi. Higartil eri eg nógv tann besti spælarin, segði hann skemtandi til konsertina í gjárkvøldið.
Poul Jákup Thomsen fekk handaða gávu frá Norðurlandahúsinum og Kringvarpinum saman og eina frá spælarunum í symfoniorkestrinum.
Sum altíð var Champagne galoppurin á skránni, og har fekk fráfarandi stjórin tann heiðir at spæla súkklupumpu.
Nýggjárskonsertin sæst her (kvf.fo)
Myndir frá konsertini síggjast her (portal.fo)
Mynd: Jens Kr. Vang
Mynd: Jens Kr. Vang
Mynd: Jens Kr. Vang
Mynd: Jens Kr. Vang


text:
Taš er um aldamótiš, at samkomur ymsastašni uttan fyri Havnina fara at taka seg upp. Ein tann fyrsta er samkoman į Višareiši, iš kemur at hava stóran tżdning fyri samkomuna ķ Klaksvķk.
Mašurin, sum į serstakan hįtt kemur at seta spor eftir seg į Višareiši, er Jens Klęmint Isaksen, fųddur į Kirkju 10. mars 1881. Sum flestu ašrir dreingir tį fer Jens Klęmint ungur til skips. Andrew Sloan skrivar um hann ķ
Sunnudagsskślanum nr. 5 1944:
...16 įra gamal fór hann śr Hattarvķk, har hann vaks upp eftir at hava mist mammu sķna sum smįdrongur. Hann fór at sigla viš sluppum og seinni viš enskum trolara. Taš vóru ikki smįvegis freistingar, iš hann kom śt fyri hesa tķšina, men hugsanin um ęvinleikan og at gera taš, hann var mentur at vinna frelsuna, var sum ein mótvekt móti mongum freistingum.
So kom hann aftur til Fųroya og fór at lęra til skipara ķ Havn. Har gekk hann į mųti ķ Gamla Sloans sali, men tó at oršiš, hann hoyrdi, var greitt og klįrt og gekk honum djśpt til hjarta, so fekk hann kortini ikki friš viš Gud. Hetta var helst tķ, at hann ikki dugdi at sķggja, at frelsan er av nįši eina, bert viš trśgv į Jesusar frelsandi blóš. Hann var tyngdur ķ sįl sķni, men lęt ikki viš seg koma fyri nųkrum. Hevši hann bert toraš at tosa viš onkran, ella onkur hevši tosaš viš hann, hevši taš kanska gingiš skjótari upp fyri honum.
Hetta var um nżggjįriš 1901. Um hesa tķšina legšist hann ręttiliga sjśkur, og mešan hann lį ķ songini, grundaši hann framvegis upp į frelsuvegin. Ein dagin, sum hann hugsaši um įvķs stųš ķ Oršinum, gekk taš so klįrliga upp fyri honum, at hann einki hevši at gera uttan bert at geva seg yvir ķ trśnni į Jesus, sum hevši gjųrt alt, iš kravdist at gera, og at Gud lovaši honum frelsu gjųgnum trśgv į Guds Son.
Hann gjųrdist ógvuliga glašur viš at sķggja hetta, og tį iš konan, hann bśši hjį, kom inn ķ kamariš til hansara, fortaldi hann henni, hvat hann hevši sęš, og at hann trśši, at hann hevši ęvigt lķv viš trśgv į Harran Jesus. Men hon hevši ongan ans fyri slķkum, og hon sló taš bert burtur og segši, at taš var fepurin, sum fekk hann at hugsa sovoršiš.
Svar hennara tók pśra mótiš frį Jens Klęminti, so sjśkur og śssaligur hann var, og gjųrdi, at hann talaši ikki aftur um hetta. Hann tagdi viš hesum ķ hįlvfimta įr, og fylgjan var, at hann ķ hesa tķš hevši mist alt frķmóš og hugsaši, at hann als ikki var frelstur. Viš taš at hann ikki opinlżst hevši jįttaš Harran og frelsuna fyri menniskjum, so įtti hann heldur onga megi at standa heiminum ķmóti, og fóru hesir stuttleikar, sum hann fyrr hevši veriš tręlur av, dansur og kortspęl, at fįa fult ręši yvir honum.
Frį Leirkerinum nr. 4 frį 1984 endurgeva vit brot śr bandašari samrųšu millum Martin Joensen og Jens Klęmint Isaksen, sum varš upptikin ķ 1956:
MARTIN: Er taš mangt, tygum serliga minnast aftur?
JENS KLĘMINT: Ja, taš er taš. Serliga tį iš eg kom til umvending sjįlvur. Eg varš umvendur, tį iš eg var 19 įra gamal. Taš var tann 20. januar 1901, beint aftan į aldarskiftiš.
Men sum nevnt, tį iš fyrsti vitnisburšurin hjį Jens Klęminti ikki veršur vęl móttikin, missir hann mótiš og tigur viš hesum ķ hįlvfimta įr, og fylgjan er, at hann missir alt frķmóš og hugsar, at hann als ikki er frelstur. Hetta eru honum ólukkulig įr, sum hann minnist aftur į viš sorg. Hesa tķšina hevur hann mangan lżst viš oršunum hjį norska yrkjaranum:
Jeg viste mig glad
i vennernes rad,
skjųnt hjertet var nęr ved at briste,
men det var der ingen, der vidste.
Jens Klęmint er nś voršin giftur og hevur heim sķtt į Višareiši. Summariš 1905 uppi undir Ķslandi sum skipari į Emerald sęr hann av nżggjum, at hann einki hevur at gera, bert venda sęr ķ trśgv til Frelsaran, vissašur um at fįa syndafyrigeving fyri Kristusar blóšs skuld, og hann lovar og takkar Gudi har į sķnum knųum fyri Hansara frķu frelsu.
Og nś krógvaši hann ikki ljósiš undir bonkinum, men styrknaši so viš og viš ķ at višurkennast Jesus sum Frelsara sķn, og mong eru tey, sum gjųgnum hansara vitnisburš um Kristus bęši į landi og sjógvi hava lęrt at kenna Hann sum sķn Frelsara.
Jens Klęmint veršur ein av įbyrgdarbrųšrunum į Višareiši, og saman viš ųšrum brųšrum feršast hann javnan kring landiš og heldur mųti.
Jens Klęmint sigur ķ įšurnevndu samrųšuni viš Martin Joensen ķ 1956:
Eg hevši mangan mųti saman viš Dįnjal Danielsen, Dollanum, vit kallašu, vķša hvar. Vit vóru ķ flestu bygdunum ķ Sušuroynni, men mest į Višareiši ... Eg plagdi at ganga og lęna roykstovur til at kunngera evangeliiš ķ.
Umframt Gamla Sloan vitja D.J. Danielsen, Dollin, trśbošari śr Havn, og kona hansara Lina ofta į Višareiši bęši įšrenn og aftan į, at samkoman er voršin til. Móšir Linu er ęttaš av Višareiši og pįpin av Skįlatoftum. Lina hevur sjįldsama vakra songrųdd og nemur viš urguspęli og songi sķnum mong hjųrtu. Ķ enska blašnum Echoes of Service skrivar Dollin 15. februar 1905: Eg eri jśst afturkomin av Višareiši ķ Noršoyggjum. Hans Joensen bróšir śr Havn var viš męr. Hann er góšur sangari, og taš ger honum gott at koma burtur śr handilslķvinum eitt skifti. Hann er eisini ógvuliga greišur og einfaldur, tį iš hann ber fram glešibošskapin. Mįtti Gud hjįlpt okkum ųllum at veriš greišir! Vit stešgašu ķ 9 dagar į Višareiši og endašu viš einum bųnamųti, sum Andin vendi til eitt takkar- og vitnisburšamųti.
Į summum av evangelisku mųtunum grótu bęši talarar og įhoyrar hart. Andi Guds leiddi meg til at tala um Golgata, og taš kann bloyta hjųrtu okkara. Bišiš eftir, at Gud skal geva okkum eitt klįrari sżni av Golgata og fįa okkum at sķggja, hvussu lķtiš vit hava uppiboriš kęrleika Frelsarans. Vit hava góša grund at halda, at mangar sįlir stigu yvirum frį deyšanum til lķviš.
Eg havi ongantķš įšur upplivaš slķk mųti! Roykstovan, har mųtini vóršu hildin, var alt ov lķtil. Huršar vóršu tiknar av millum rśmini at geva betri plįss fyri fólkinum, men kortini sluppu ikki ųll inn. Hetta gevur bóndakonunum nógv strķš og arbeiši viš at gera reint, eftir at fólkiš er fariš, men tęr lęna okkum hśsini viš gleši.
Tey trśgvandi į Višareiši bišja Gud inniliga um at gera tey fųr fyri at fįa eitt stųrri hųli at savnast ķ. Tey eru ógvuliga fįtęk og kunnu bert bišja Gud um hetta. Harrin hjįlpi teimum og styrki trśgv teirra! Tey verša ikki sųrt hįšaš og vanvird ... men vit kenna tó ikki stóra mótstųšu.
Arthur Brend skrivar ķ Echoes of Service:
Um mišjan januar 1907 fóru vit (Gamli Sloan og Brend) til Klaksvķkar, har vit hųvdu tvey vęl vitjaš mųti. Hósmorgunin fóru vit um fjųllini til Višareišis og hųvdu mųti har sama kvųldiš. Fleiri trśgvandi eru į Višareiši.
Seinastu 14 dagarnar havi eg eisini vitjaš nęstan hvųrt hśs ķ bygdini og talaš viš fólkiš, og eg havi als onga mótstųšu kent. Eg hevši eisini fleiri barnamųti, sum ųll vóršu vęl vitjaš.
Um tey trśgvandi hesa tķšina skrivar Marius Absalonsen ķ Leirkerinum nr. 6 frį 1984:
Nógvar góšar andaligar bųkur vóru, sum skiftu hśs śr hśsi ... Hesir gomlu brųšur vóru vęl rótfestir ķ sannleikanum um nįši Guds ķ Kristusi.
Systrarnar vóru ikki minni ķdnar fyri vitnisburšinum fyri Harran enn brųšurnir. Tęr lųgdu eina ómetaliga góša barlast ķ skśtuna ... Eftir hvat eg dugi at meta, hava hesar kęru systrar gjųrt ómetaliga stóra įvirkan, sjįlvt um eg ongantķš sį nakra av teimum į talarastóli.
Ķ 1906 verša hśsini har Uttari ķ Fornlendi, hašani Lina, kona Dollan, er ęttaš, innręttaš til at halda mųti ķ. Sķšani veršur salurin bygdur į Višareiši ķ 1910.
Les meira... (Sloan doyr 1914)


text:
Krás á Faroexpo 2015
Sum nakað nýtt í ár hevði Faroexpo, í samstarvi við
Vinnuframa, eina almenna framsýning sum
part av Faroexpo 2015, við heitinum: “Føroysk framleiðsla”. Almenningurin hevði ókeypis atgongd til
framsýningina og kundu tey vitjandi keypa vøru beinleiðis frá teimum luttakandi
virkjunum. Krás valdi at verða við í ár,
og hevði ein snøggan bás, sum varð væl vitjaður.
Tá endamálið við framsýningini var, at geva føroyskum vørum og tænastum ein sýnisglugga fyri hvørjum øðrum (B2B), eins væl sum at vísa vanliga føroyinginum hvat virkið hevði at bjóða, valdi Krás at fyrireika ymiskar smakkroyndir av vørum, sum vanliga eru í vøruskránni, umframt okkurt spildurnýtt og spennandi, sum ikki er komið út í handilsdiskarnar enn.
Nýggjar Krás-vørur
Krás arbeiðir støðugt við at menna nýggjar vørur, og tann nýggjasta er ein speigipylsa úr føroyskum lambi. Tey vitjandi fingu bjóðað smakkroyndir av hesari forkunnugu pylsu.
Umframt hetta, bjóðaði Krás smakkroyndir av royktum svínalundum, Krás grillpylsum, Frankfurtarum og eisini var tann vælumtókta blóðpylsan at fáa.
Endamálið hjá Krás var, at vísa fjølbroytni í vanligu vøruskránni, eins og at vísa gagnnýtsluna av føroyska lambinum. Samstundis vildi Krás eisini vísa á sínar framleiðslumøguleikar og eginleikar at verða eitt nýhugsandi og framskygt virki við stórum áhuga fyri at útvikla og menna nýggjar vørur.
Stórkeyp - ein nýggj
tænasta
Eisini var ein nýggj tænasta, sum kallast ‘Stórkeyp’, lýst fyri fyrstu ferð. Stórkeyp er ein tænasta, sum viðskiftafólk í Á og Samkeyp nú fáa gleði av. Við ‘Stórkeypi’, kunnu viðskiftafólkini nú bíleggja størri nøgdir av kjøti beinleiðis í handlinum, og heinta og rinda fyri vøruna í saman handli. Hetta er ein sera hent tænasta fyri øll, ið av og á skulu matgerða til fleiri fólk enn vanligt. Eitt nú til barnadóp, føðingardag ella okkurt annað høvið. Handlarnir hava bíleggingarseðlar til viðskiftafólk at bíleggja eftir.
Gitikapping
Tey flestu vitjandi á messuni løgdu helst merkið til glasmontruna á básinum hjá Krás, sum var fylt við seyðahornum. Hetta var eitt av teimum stuttligu innsløgunum, við eini gitikapping millum vitjandi, har tey fingu høvi at gita hvussu nógv horn vóru í montruni. Vinningurin var ein ‘kjøtpakki’ til 10 fólk, frá ‘Stórkeyp’.
Tá avtornaði vórðu knapt 400 seðlar komnir í stemmikassan, og tríggir vinnarar vórðu funnir. Hesir fáa allir ein kjøtpakka í part, sum slaktarin á Krás hevur valt til teirra. Hepnu vinnarirnir sum allir høvdu gitt at 199 horn vóru í glasmontruni, gjørdust : Eliana H. Olsen, Strendur, Halla Hansen, Strendur og Eivind Danielsen, Hoyvík.
Krás ynskir vinnarunum hjartaliga tillukku og takkar øllum,
sum luttóku og øllum vitjandi á Krás básinum hesar dagarnar á Faroexpo 2015.


text:
Stórsteypadysturin á skránni
Dan Klein --- 14.03.2012 - 11:07
Leygardagin er ársins fyrsti veruligi fótbóltsdystur, tá føroyameistararnir úr B36 og steypavinnararnir úr EB/Streymi bresta saman í Gundadali.
Sætta árið á rað skipar Lions Club í Føroyum fyri árliga stórsteypadystinum, sum hvørt vár verður spældur í Havn millum føroyameistararnar og steypavinnararnar frá árinum fyri – í hesum føri ávikavist B36 og EB/Streymur. Hetta er samstundis fyrsti almenni dystur hetta kappingarárið.
Hetta er bara aðru ferð, at B36 spælir stórsteypadyst, men í tí fyrsta, sum var í 2007 ímóti HB, vann B36 eftir brotssparkskapping. NSÍ vann á EB/Streymi í 2008, HB vann á EB/Streymi í 2009 og á Víkingi í 2010, áðrenn EB/Streymur í fjør vann á HB. EB/Streymur er sostatt partur av hesum dysti fyri fjórðu ferð.
Dysturin verður aftur í ár spældur á ovara vølli í Gundadali leygardagin 17. mars klokkan 16, og eins og undanfarin ár, verða karmarnir kring dystin teir bestu. Sum vant, fer allur ágóðin frá dystinum til eitt vælgerandi endamál, og hóast atgongumerkini kosta tað sama sum til vanligar dystir í Effodeildini, er ikki óvanligt, at fólk nýta høvið til at rinda meira enn tað.
Pengar til hjálpitól
Hesa ferð hevur Lions Club gjørt av, at pengarnir skulu fara til eitt sokallað Litegait-hjálpitól til fysioterapideildina á Landssjúkrahúsinum. Neyvan røkkur inntøkan til alt tólið, men ágóðin frá stórsteypadystinum kann kanska verða skumpið, ið ger sítt til, at hetta tól verður útvegað.
Við einum Litegait-tóli gevast góðir møguleikar til venjing hjá eitt nú teimum umleið 150 apopleksi-sjúklingunum, sum koma á Landssjúkrahúsið um árið, men eisini hjá fólki, ið skal til uppvenjing eftir longri sjúkralegu. Har gongulagið av ymsum áðum er ávirkað, kann eitt Litegait-tól gagna øllum pørtum.
Slík venjing er tung og kropsliga krevjandi, so eitt Litegait-tól lættir væl um hjá terapeutunum, ið annars mugu vera tveir og tríggir um hvørt fólk, og eisini kunnu sjúklingar við Litegait ganga longri teinar og gerast meira sjálvstøðugir í venjingunum. Á fysioterapideildini á Landssjúkrahúsinum eru 8-10 fólk, sum hava brúk fyri at venja við Litegait hvønn dag.


text:
Honduras
Tjóðveldið Honduras (alment spanskt heiti: República de Honduras) er eitt land í Miðamerika. Honduras er 112,492 km² stórt (uml. 80 ferðir so stórt sum Føroyar), og fólkatalið er 8,598,561 í 2014. Honduras hevur verið heim hjá fleiri ymiskum og týdningarmiklum indiánarastammum, herundir Mayaindiánaranum. Summi av teimum fólkunum, ið nú búgva har, eru ættað úr upprunafólkinum. Men tey flestu (umleið 90 %) hava bæði evropeiskar og amerikanskar forfedrar - mestizar. Landið er kent fyri at framleiða og útflyta mineralir, kaffi, bananir, sukur og seinastu árini eisini klæðir til altjóða klædnavinnuna. Honduras er eitt av teimum fátækastu londunum í Latínamerika. Landið hevur stórar trupulleikar við bandarelateraðum harðskapi, og meira enn helvtin av øllum íbúgvunum liva í fátækradømi. Høvuðstaðurin eitur Tegucigalpa.
Innihaldsyvirlit
Búskapur[rætta | rætta wikitekst]
Landbúnaður er týdningarmesti vinnuvegurin í Honduras. Bananútflutningurin er sera týdningarmikil fyri búskapin í Honduras. Bananir úr Honduras verða fluttar um allan heim. Mestu bananirnar verða dyrkaðar í ovurstórum lundum, helst við La Lima í Landnyrðingshonduras. Arbeiðsdagurin er langur og strevin, og fólkið fær lítla løn. Allan dagin bera tey, sum skera, banantyssi. Tyssini viga eini 40 kg. Tá ið bananirnar eru skornar, verða tær vaskaðar, flokkaðar, vigaðar og pakkaðar til útflutnings. Ríkir góðseigarar sita við tí mesta av jørðini, teir leiga so burturav til bøndurnar tað, sum teir ikki dyrka við sínum arbeiðsfólki. Lønin er lág, og korini hjá arbeiðsfólkinum og bóndunum eru trong.
Flestu fólkini í Honduras eru enn fátækir bøndur ella bønarfólk. Mong eru arbeiðsleys (nú á døgum er 27,9 % av fólkinum er arbeiðsleys [1]), og ofta er hungur og hall. Tað nógva av fólkinum dugir hvørki at skriva ella lesa. Veðurlagið í Honduras er lýtt og slavið, og tí verður nógv frukt dyrkað í landinum, og í mong ár hava bananir verið størsti og týdningarmesti vinnuvegur. Men nú er Honduras eisini farið at flyta út sukur, kaffi og kjøt. Mesta fólkið eru fátækir bøndur, sum dyrka bønir, mais og rís til egna nýtslu. Lívið er harðført, og hungur nívir mong fólk. Jørðin er ójavnt býtt, ríkar ættir og fruktfeløg eiga 60 % av jørðini [2].
Fólkið[rætta | rætta wikitekst]
Fleiri enn 8,5 mió. fólk búgva í Honduras, tey flestu á bygd ella í smáum býum. Meiri enn helvtin av fólkinum býr á bygd. Flestu tala spanskt ella okkurt indiánskt mál. Fólkið er blandað. Flestu fólk í Honduras eru mestitsar - fólk, ið eru ættað frá indiánum og evropearum, sum komu hagar í 16. øld. Eftirkomarar eftir afrikanarar, ið vórðu fluttir til Karibia sum trælir, eru eisini. Summi er evropear ella indiánar. Sum allastaðni í Latínamerika, har spaniólar komu, er fólkið katolikkar. Nógv tað mesta fólkið livir av landbúnaði.
Politikkur[rætta | rætta wikitekst]
Interamerikanska Mannarættindanevndin (stytt IACHR) hevur biðið myndugleikarnar í Honduras um at verja limir í MAO (stytting fyri Environmental Movement of Olancho). Myndugleikarnir hava tó ikki enn syrgt fyri hóskandi verju. Arbeiðið hjá MAO er blivið nógv avmarkað, tí limirnir hava verið noyddir at avmarka arbeiði teirra av ótta fyri álopum.
Í hesum árum verður sera nógv skóg feld í Honduras. Í Honduras er 35 % av skógunum blivnar burtur uppá bert 15 ár (1990 til 2005) [3]. Hetta ávirkar langtíðar livikorini hjá fólkinum á negativan hátt og skapar grundarlag fyri enn størri trupulleikum við fátækradømi. Orsøkin er, at nógv av teimum fátækastu eru tengd at, hvat tey kunnu finna í skóginum, bæði til inntøku og føði. Enn ein munandi forðing fyri betran av umhvørvinum er, at umhvørvismyndugleikarnir sum heild eru veikir. Myndugleikunum vanta lutvíst orku at handhevja politikk, ætlanir, lógir og sáttmálar, sum landið hevur samtykt, og lutvíst verður starv teirra gjørt truplari orsakað av vantandi rættartrygd og av mutri.
Landafrøði[rætta | rætta wikitekst]
Veðurlagið er heitt og slavið, plantur, trø og frumskógardjór trívast væl við blotarnar fram við strondini og í teim høgu fjøllunum. Veðurlagið er tropiskt, og tað regnar illa, tó ikki heilt úti við eysturstrondina. Har vaksa regnskógir, og teir dyrka til dømis sukur, kakao og bananir. Tað slavna, heita veðurlagið er ringt fyri heilsuna, og fepursjúkur eru sera vanligar. Inni á háfløtunum er veðurlagið turrari, og har býr mesta fólkið. Har dyrka teir eisini mais, og tað er tað mesta, tey liva við, teir dyrka eisini bummull og kakao, og har vesturi í landinum dyrka teir kaffi.
Landslutir[rætta | rætta wikitekst]
Honduras er býtt sundur í 18 landslutir.
- Atlántida
- Choluteca
- Colón
- Comayagua
- Copán
- Cortés
- El Paraíso
- Francisco Morazán
- Gracias a Dios
- Intibucá
- Islas de la Bahía
- La Paz
- Lempira
- Ocotepeque
- Olancho
- Santa Bárbara
- Valle
- Yoro
Kelduávísingar[rætta | rætta wikitekst]
- ↑ http://www.digoo.info/verden/2010/08/Hva-bor-jeg-vite-om-Honduras.html
- ↑ http://www.mongabay.com/history/honduras/honduras-land_use_agriculture.html
- ↑ http://www.internationalreportingproject.org/stories/detail/509/


text:
Seinastu seks dagarnar eru harðlig mótmæli farin fram í Iran. Iranska fólki mótmælir iranska forsetanum, Hassan Rouhani, og prestastýrinum, við ayatollah Ali Khameini á odda.
Mótmæli eru farin fram í Iran síðan 2009. Orsøkirnar eru ein blanding av øði millum fólki um vánaliga búskapin í landinum og høgum matvøruprísum. Hendan øðin verður rættað móti áðurnevnda forsetanum og ayatollah Ali Khameini.
Seinastu seks dagarnar eru mótmælini vorðin sera ógvuslig. Og síðan í nátt, er talið av fólki, ið eru deyð í mótmælunum komið upp á 20. Har tykist ikki vera nakar skipaður felagsskapur, ið skipar fyri ymsu mótmælunum, og har er ikki eitt greitt slagorð fyri mótmælini.
Tað var í býnum Khomeinishahr at fleiri fólk doyðu í mótmælum í nátt. Millum annað doyði ein níggju ára gamal drongur og ein 20 ára gamal maður. Báðir vóru skotnir av veiðiriflum, og tað bendir á, at teir eru dripnir av vanligum borgarum. Tað er nevniliga rættiliga vanligt, at vanligir borgarar eiga veiðiriflur. Hetta bendir eisini á, at mótmælini eru illa skipaði.
Mótmælini hesaferð byrjaðu í býnum, Mashdad, og var tað fyrst og fremst orsakað av hækkandi arbeiðsloysi í býnum, og sum áður nevnt, nógv hækkaðum prísum á matvørum. Upp á stutta tíð er prísurin á matvørum hækkaður við umleið 40 prosentum.
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir


text:
SSF bjóðar venjarum á grundskeið í Merkjaskipanini fríggjadagin 4. jan. 2008 frá kl. 19.00 til 22.00 og leygardagin 5. jan. frá kl. 9.00 til 17.00 í Gøtu skúla (neyðugt er at vera báðar dagarnar).
Skeiðið umfatar byrjunarupplæring í svimjing: Hvussu læra vit børn at svimja. Skeiðinstruktørar vera Rúni Gaardbo og Pálin Olsen, instruktørar hjá SSF í Merkjaskipanini. Luttøkugjaldið er 500,- kr. fyri fyrsta luttakaran og 200,- kr. fyri næsta luttakaran hjá hvørjum felag. Pláss er fyri 2 venjarum frá hvørjum felag. Men um feløgini ynskja, at fleiri venjarar koma á skeiðið, er møguleiki fyri einum paralellum skeiði, um nóg stór undirtøka er. Tilmeldingarfreistin er mikudagin 2. januar hjá harugaar@post.olivant.fo (Rúni, tlf. 217106).
Merkjaskipanin
Merkjaskipanin er ein skipan, sum er skræddaraseymað til at læra børn at svimja. Skipanin er býtt sundur í tveir partar, sum kunnu lýsast soleiðis: Fyrsti partur (Grundskeiðið) er um merkini, Vatn, Hvalur, Skjaldbøka, Pingvin og Kópahvølpur. Mál: Hvussu læra vit børn at svimja + spøl, sum hoyra til. Annar partur (Víðkaða skeiðið) er um merkini, Kópur, Sjóleyva, Springari og Hávur. Mál: Hvussu læra vit børn at svimja crawl, rygg, bringu og firvald + bjarging.
Fyri at luttaka á víðkaða skeiðnum er neyðugt at hava lokið grundskeiðið.


text:
ALIVINNAN
SKIP OG BÁTAR
Pick-up Bilar
Vørubilar innan
Garasjugólv
Vælkomin til line-x.fo
Line-X er ein vøra sum verður sproytað á dúrk í vørubilum, lastina á opnum vørubilum, báta- og skipsdekk, Kør til smolt, størri basseng við klorvatni og nógv annað.
Line-X er í stuttum ein tvey komponent vøra ið herðar uppá 10-15 sekund. Hetta er sera praktiskt, tí um talan er um okkurt sum skal í driftina aftur skjótt, ja, so er line-x tornað upp á eina lítla løtu.
Kundarnir siga
Hylurin á Sjónámi hevur seinastu árini verið fongdur av korrusión. Saman við Landverki varð avgjørt at royna eina loysn frá Line-X við polyurethane coating av innaru metalflatuni.
Samstarvi við Line-X hevur verið gott og arbeiðið, sum er væl úr hondum greitt, er gjørt eftir tíðarætlanini, hóast eyka avbjóðingar.
Rúni Heinesen, stjóriRúni Heinesen
Kundarnir siga
Hóast Line-X er nýtt her á landi, so hevur Line-X verið brúkt í áratíggju aðra staðni í verðini.
Vit kenna ikki so nógv til Line-X enn. Men higartil mugu vit siga at tað hevur gingið uppá stás.
Vit eru nøgd við tænastu og dygd sum vit hava fingið.Páll Danielsen


text:
Útlát av vakstrarhúsgassi frá akførum fevnir um útlát, sum stavar frá brenning av bensini og dieseli, ið er keypt í Føroyum. Uppgerðin fevnir um øll sløg av akførum: bilar, lastbilar, motorsúkklur, prutl, o.s.v.
Sum myndirnar niðanfyri vísa, so minkaði sølan av brennievni so líðandi árini 2008-2013. Trý tey seinastu árini er úrlátið frá bilum aftur økt.
Útlát av vakstrarhúsgassi frá akførum
Kelda: Hagstova Føroya. Seinast dagført: juli 2017.
Gongdin í útlátinum av vakstrarhúsgassi frá akførum er beinleiðis tengt at søluni av brennievni. Sølan av disel er økt munandi síðani 2013.
Søla av brennievni
Kelda: Hagstova Føroya. Seinast dagført: juli 2017.
Les meira: Um vakstrarhúsgass
Ynskir tú fleiri upplýsingar um útlát av vakstrarhúsgassi, so ring til Umhvørvisstovuna, tlf. 342400, ella send okkum ein teldupost us@us.fo.
Brenning av olju o.a.
Landbúnaður
Ídnaðarligt virksemi


text:
Og dýrdina, sum tú gavst mær, havi eg givið teimum; at teir mega vera eitt, enntá eins og vit eru eitt:
( Jóhannes 17:22 FKJ )
14 Fyri hesa grund eg boyggi knæ míni at Faðir várs Harra Jesu Christs,
15 Av hvørjum heila familjan í himni og á jørð verður nevnd,
16 At hann vildi veita tykkum, samsvarandi við ríkdómarnar av síni dýrd, at verða styrktar við mátti av sínum Anda í hinum innara manni;
( Ephesararnir 3:14—16 FKJ )
Nú, eg bøni tykkum, brøður, fyri Harrans Jesu Christi skyld, og fyri kærleika Andans, at tit stríði saman við mær í tykkara bønum til Guðs fyri mær;
( Rómverjarnir 15:30 FKJ )
(Sitatini eru úr aðru útgávu av FKJ N.T.)


text:
Dato: 9/29/2002
Sent inn: Túnus
Email: ikki upplýst
Gott pressa B68, í dag stríddust tit sum vit kenna tykkum, tað var deiligt at vera reyður B68-ari við vøllin í Runavík í dag og hvørki hoyra ella síggja guulliigans sum tey hava reypa so nógv um innanfyri. Tillukku 2. deild við silvirinum og tillukku kvinnur við bronsuni.
Dato: 9/29/2002
Sent inn: -
Email: ikki upplýst
Vunnu kvinnurnar ikki bronsu??? Minnist meg rætt, so vann B36 silvur.
Dato: 9/29/2002
Sent inn: Rógvi Hansen
Email: ikki upplýst
Guligans munna verða nakað reyðir í dag ella ?
Dato: 9/29/2002
Sent inn: Doyst
Email: ikki upplýst
Fantastist avrik av okkara spælarum í dag. Hevði tað bara veri soleiðis hvønn dyst so høvdu vit sku veri føroyameistarar fyri fleiri vikum síðan. Men tað nyttar ikki nógv at siga tað nú. Eg haldi eisini at vit burdu fingi okkum reytt kort í hvørjum dysti tí tað hevur virka tvær vikur á rað nú
Dato: 9/28/2002
Sent inn: Yipeee!
Email: ikki upplýst
Í dag hevur 3. deild vunnið ímóti FS-Vágum. 4-2 bleiv støðan. Og harvið fáa teir silvur og kjans at flyta upp í 2. deild! Hjartaliga tillukku!!!
Dato: 9/27/2002
Sent inn: HE
Email: ikki upplýst
FSF hveur gjørt av, at allir dystirnir í 3. deild skula spælast í senn, leygardagin kl. 11. Og at dysturin hjá okkum ikki kann flytast til Toftir, men skal spælast í Vágunum.
Dato: 9/27/2002
Sent inn: b68ari
Email: ikki upplýst
Toftaítróttarafelag bleiv stovna í 1962, men fótbólturin byrjaði í 1968
Dato: 9/26/2002
Sent inn: b68'ari??????????
Email: ikki upplýst
Felagið bleiv stovna í 1962 tað stendur her á síðuni.
Ikki veit eg.
Dato: 9/26/2002
Sent inn: b68ari
Email: ikki upplýst
68 stendur fyri 1968, tað árði bleiv fótbóltsfelagi stovna
Dato: 9/25/2002
Sent inn: Fróði
Email: ikki upplýst
Hey tit. Kann onkur siga mær, hvat 68 stendur fyri í B68??
Dato: 9/22/2002
Sent inn: Útisetin
Email: ikki upplýst
Hjartaliga tillukku við bronsuni kvinnur. Tað var væl klárað, sjálvt um tit vóru nær við at fáa silvurið. Tað lovar gott til næsta ár. Vónandi leggja tit til brots aftur allar samlar. Og ein serlig heilsan til Herman, takk fyri árið ið fer. Vit síggjast næsta ár. Tá vænti eg at KÍ fær tað trupult at vinna á B68.
Dato: 9/22/2002
Sent inn: LoopRevil
Email: ikki upplýst
Bara svona tékka á ykkar frábæru knattspyrnu liðum, keep up the good work =)
Dato: 9/21/2002
Sent inn: pælari
Email: ikki upplýst
Vit spæla kl 15.00
Kom og stuli :=)
Dato: 9/20/2002
Sent inn: Túnus
Email: ikki upplýst
Er tað nakar sum kann siga mær nær kvinnurnar spæla í Klaksvík sunnudagin?
Dato: 9/20/2002
Sent inn: ein annar
Email: ikki upplýst
Í hvussu so er sikrir uppá at sleppa at spæla um uppflyting (Les: B36 hevur lið í 1. og 2. deild, og kann tí ikki flyta upp!)
Dato: 9/19/2002
Sent inn: -
Email: ikki upplýst
Men so skal AB vinna á B36...so sikrari enn so eru teir ikki alíkavæl.
Dato: 9/19/2002
Sent inn: sd
Email: ikki upplýst
Vinnur 3. deild sunnudagin móti ÍF, so eru teit vissir í at enda sum nr. 2 í 3. deild. So koyri á dreingir.
Dato: 9/16/2002
Sent inn: sd
Email: ikki upplýst
Ja, teir gera eitt stórt og flott arbeiði. Bara spell at túnatosið skuldi blíva niðurlagt. Men gott dreingir, tykkara partur liggur so ikki eftir í B68.
Dato: 9/15/2002
Sent inn: Annar útiseti
Email: ikki upplýst
Eg má geva tær rætt at tað er Gott at fylgja við dystinum á heimasíðuni, men eg kann siga tær at heimasíða hjá B68 er ikki bara frammanfyri førisk feløg við umtalu.. B68 er liði hjá mær í Føroyum og í Danmark er FCK mítt lið, á heimasíðuni hjá FCK kom umtalan av dystinum móti AB fleiri tímar aftaná dystin, stikk den.
Dato: 9/15/2002
Sent inn: B68-útiseti
Email: ikki upplýst
Sjálvt um B68 enn einaferð tapti, hesaferð 2-0 móti GÍ, so má eg siga, at tað er góð service tit á Heimasíðuni hava til okkum útisetar. Vit kunnu fylgja við hvat hendir meðan dysturin er. Tað er flott. Nú er hálvur annar tími síðani dystirnir í 1. deild vóru lidnir og eg havi akkurát hugt inn á allar heimasíðurnar hjá hinum felgøunum. Har er enn ikki eitt orð skrivað um dystin í dag. Ein stórur fjøður í hattin hjá Fróða, Rógva og Svend. Drívið á dreingir, B68 skal nokk reisa seg aftur!
Dato: 9/14/2002
Sent inn: hmmm
Email: ikki upplýst
Líka vinna á GÍ eisini fyrst.
Dato: 9/13/2002
Sent inn: Útiseti
Email: ikki upplýst
Gott pressa kvinnur, hvat skuldu vit gjørt uttan tykkum. Eg eri glaður at hoyra, at tað eru fleiri og fleiri áskoðarar sum hyggja at tykkara dystum. Um tit vinna KÍ fáa tit silvur, rennið gentur!!!
Dato: 9/12/2002
Sent inn: Kvinnurnar hjá B68
Email: ikki upplýst
Kvinnurnar vunnu i kvøld 2-1 mótir Skála Maibritt Olsen skoraði baði málini hjá B68.
Nú skulu tit bara herja á kvinnur...
koyr á B68... :)
Dato: 9/12/2002
Sent inn: spælari
Email: ikki upplýst
Tað er á Skála vit spæla kl 18.00 í dag
Dato: 9/11/2002
Sent inn: spælari
Email: ikki upplýst
B68 Kvinnurnar spæla í morgin (Hósdagin 12-09) kl 18.00
Kom og stuli
Dato: 9/10/2002
Sent inn: bernd
Email: bernd_strijbis@hotmail.com
dutch) leuk gedaan van jullie nationale elftal tegen schotland alleen jammer van het gelijke spel en nu nog een club uit jullie land in de uefa cup.
Dato: 9/8/2002
Sent inn: sd
Email: ikki upplýst
Ja, Svangaskarð er blivi til tann vøllin, sum tey útlendsku liðini ikki vilja spæla, tá tey koma til Føroyar. Tí har tapa vit so ikki.
Dato: 9/8/2002
Sent inn: Rillu Jógvan
Email: ikki upplýst
Aftur eitt stótr + til Svangaskarð, lati nú landsligi spæla allat sínar dystir har.
Ikki fyri toftamenn og B68 men fyri allar Føroyingar og landsligi.
Dato: 9/8/2002
Sent inn: Ein 12. maður
Email: ikki upplýst
Tillukku Føroyar við tí frálíka úrslitinum, 2-2 móti Skotlandi og so kundi tað verið uppaftur betri, tí okkara menn høvdu møguleikar at avgera dystin. Eisini má eg siga tillukku Svangaskarð, tað er har føroysku spælararnir føla seg heima og spæla sum heima, tillukku. fyri.
Dato: 9/6/2002
Sent inn: maddest
Email: maddest@irish4ever.com
Please check the website www.cliftonville.de.One of the best club sites available
Dato: 9/4/2002
Sent inn: áskoðari
Email: ikki upplýst
Tað má ansast eftir at gestabókin ikki verður brúkt uppá sama máta sum túnatos, so endar tað bara við at tað eisini verður lukka.
Dato: 9/4/2002
Sent inn: sd
Email: ikki upplýst
Í kvøld kom so fyrsta mál hjá John Hera Dam fyri B68. Tillukku við tí, og vónandi verður tú aftur næsta ár. Heilsan ein B68'ari
Dato: 9/3/2002
Sent inn: Brundur
Email: ikki upplýst
Halgadoy John Heri Dam sar gott út also!!
Dato: 9/3/2002
Sent inn: hd
Email: ikki upplýst
Hevði tað ikki veri ein IDE at venjarin bara setti taofta-menn at spæla tann seinasta dystin í 1. deild í ár. So fáa vit eina mynd av hvat vit eiga sjálvi her á staðnum.
Dato: 9/3/2002
Sent inn: SAVIOLA
Email: ikki upplýst
himasíðan er ikki nógv uttan TÚNATOS ! ! ! ! ! ! ! ! ! ! ! ! ! ! ! ! ! ! ! ! ! ! ! ! ! ! ! ! ! ! ! ! ! ! ! ! ! ! ! ! ! ! ! ! ! ! ! ! ! ! ! ! ! ! ! !
OPNA AFTUR
Dato: 9/2/2002
Sent inn: Dulnevdur :tunga:
Email: ikki upplýst
TÚNATOS TÚNATOS TÚNATOS TÚNATOS TÚNATOS TÚNATOS!!
Hattar sigur alt.
Dato: 9/2/2002
Sent inn: I Kiss Football
Email: ikki upplýst
Eg leingist eftir tí tíðini tá vit vóru bara eini 10-15 mans á tunatos og vit dugdu at upføra okkum orduligt.
Dato: 8/31/2002
Sent inn: Ebbi
Email: ikki upplýst
hey eg vil bara siga at tit duga onki men takk fyri kampun
Dato: 8/31/2002
Sent inn: dude
Email: ikki upplýst
góðu ópni túnatos aftur
Dato: 8/31/2002
Sent inn: palleba
Email: ikki upplýst
Hendan síðan er skidegóð!!!
Her er næstan alt vert at vita føroyskan fótbólt!!!
Dato: 8/31/2002
Sent inn: Mee :))
Email: ikki upplýst
Góðu tit fái tykkum Túnatos aftur??
Dato: 8/31/2002
Sent inn: NSÍ-ari
Email: ikki upplýst
Góðu tit á B68 heimasíðuni, opni Túnatos aftur, tí at hettar gjørdi B68.fo til tað bestu heimasíðuna í Føroyum.
Eg varð hvønn dag inni og hugdi, sjálvt um eg varð stæddur uttanlanda.
Ein keddur NSÍ-ari.
Dato: 8/28/2002
Sent inn: hd
Email: ikki upplýst
ja, tað var skuffandi at Túnatos bleiv niðurlagt. Vónandi kemur tað aftur, og fólk byrjað at uppføra seg betri.
Dato: 8/28/2002
Sent inn: Dulnevdur
Email: ikki upplýst
bara tí at nakrir fáðir sum ikki dugdu fólkaskikk og spældu býtt og splitu fólk út. Skal tað so partú raka hini sum einki hava gjørt. Nei eg bara spyri. og hví ólukkan ikki bara gera reglurnar harari og geva teimun fótin í (!). var tað virkuliga komi til tað exstrema punkti at tað mátti takast so harir midlar í brúk sum at steingja tað. Kanska webmastarin kundi svara mær uppá tað.
Dato: 8/27/2002
Sent inn: Ein Suðringur
Email: ikki upplýst
Hví niður legja túnatos tað var tað góða við heimasíðini hjá B68 SKUFFANDI
Dato: 8/27/2002
Sent inn: la
Email: ikki upplýst
túnatosi var tað sum var cool á heimasðíuni nú er heimasíðan fakstist rotin
Dato: 8/27/2002
Sent inn: Dulnevdur
Email: ikki upplýst
væl klára at nigurleggja túnatosi. hví ikki bara nigurleggja alla heimasíðuna eisini so sleppa tit frá tí pínuni
Dato: 8/24/2002
Sent inn: Michael+Benedict
Email: ikki upplýst
Hello from Germany! We have found the site as we looking for europeean football-teams.
Good luck for the game against Germany..... for Germany i hope so;-)
Michael + Benedict
(Father+Son)
Dato: 8/21/2002
Sent inn: Søren Herold
Email: ikki upplýst
Sig til Hans Hansen at han er den bedste på B68 Hilsen Søren fra Esbjerg I Danmark
Dato: 8/21/2002
Sent inn: Pieter
Email: Pieter.hamelinckx@pandora.be
Nice website! I don't fully understand your language, but I recognize some elements,which made it possible to sign your guestbook. In Belgium B68 is the most known footballclub of Faroe Islands.
With kind regards,Pieter
Dato: 8/18/2002
Sent inn: Ein nøgdur Toftamaður
Email: ikki upplst
Tað er deiligt at Kí dámar betur at spæla á toftun en í havn eg takið hattin av fyri teinum, teir eru altið væl komnir aftur til nasta dyst.Heilsan ein Toftamaður.
Dato: 8/15/2002
Sent inn: Klaksvíkingur
Email: ikki upplýst
Var í kvøld og hugdi at KÍ og liðnum úr Ungarn, eitt frálíkt úrslit sum vit føroyingar kunnu vera stoltir av. Men tað sum eg vildi siga her er, at einki er ímóti at koma út á Svangaskarð. Tað er heilt annarleiðis enn at koma suður á Tórsvøll. Svangaskarð virkar sum eitt liðugt stadion aftur ímóti vøllinum í Havn, og tað sum mær dámar allar best er at áskoðararnir hoyrast betur, tað siga spælararnir eisini.
Dato: 8/13/2002
Sent inn: Mads
Email: ikki upplýst
Det bedste hold på færøerne efter min mening, men jeg er lidt ked af man ikke kan vælge dansk, så man kan føgle lidt med hvad der sker i klubben...
Hilsen Mads, boede på øerne som dreng...
Dato: 8/10/2002
Sent inn: Uni
Email: ikki upplýst
Fótbólt-fan? Kom so inn á www.uniholm.subnet.dk
Dato: 8/8/2002
Sent inn: NSí genta
Email: ikki upplýst
HEY ØLL B63-spallir nsí er nok so gott tey vunnu mótur tikkum tað er nokk so gott...
Dato: 8/6/2002
Sent inn: nsíari
Email: ikki upplýst
eg má bara geva Regini olsen rætt:)
Dato: 8/2/2002
Sent inn: Saso
Email: saso_slo@hotmail.com
Hallo!
I am a great football fan from Slovenia! I am collecting football tickts and other souveniers. Can anybodey melp me and send me a ticket from Iceland?
Please, write me to my e-mail adress!
Kindest regards, Saso
Dato: 7/30/2002
Sent inn: regin olsen
Email: ikki upplýst
nsí er best hi hi hi
Dato: 7/29/2002
Sent inn: Peter B. Rasmussen
Email: ikki upplýst
Til B68
Ein heilsan úr Holbæk.
Sólin er endiliga kómin fram og nú byrjar arbeidi aftur. Eg vonid at eg og mina
familju skjótt kemur up at vitja.
Heilsan Peter hjá Ras
Ein serliga til Jan Petersen vid familju.
Dato: 7/23/2002
Sent inn: XXXXXX.S. Jensen
Email: Ikki upplýst
B68!!!!!!!!!!!!!!!!!er best;))
Dato: 7/21/2002
Sent inn: Ian
Email: Ian@devoted2fulhamfc.zzn.com
Very best wishes from a Fulham FC fan.
"http//fulhamfc.5er.com"
"http://soccer.5er.com"
Dato: 7/12/2002
Sent inn: Limur í B68
Email: OpnaTúnatos@Aftur.nú
Hví ikki opna túnatos aftur??
Siga, at alt skal verða positivt. Er tað kanska positivt at eitt tað dýrasta liði í landinum liggur á einum 6. plássi, og hava 5 stig til tað næsta liði??? Ikki at snakka um tey 9 stigini, ið mangla til eina bronsu. Nei, nei. Vit toftafólk skulu sigast at eiga eitt lið á Toftum. Vit kunna ikki siga okkara meining. Sannleikin er ofta tungur at fáa at vita. MEN!! Hann SKAL fram!
Dato: 7/12/2002
Sent inn: Líka mikið
Email: ikki upplýst
Eg vil bara vitsa um atgongumerkini fyri dystin í dag skulu goymast til næsta dyst móti B36
Dato: 7/12/2002
Sent inn: arsenal
Email: ikki upplýst
arsenal eru best
Dato: 7/6/2002
Sent inn: Emil Olsen
Email: lillimillicool@hotmail.com
B68 er NÓGV BEST
Dato: 7/1/2002
Sent inn: Diddi
Email: ikki upplýst
damn....bara eitt tilfeldiat eg kom inn á síduna..hm..pen sída, meeeeeen ikki tad rætta "team´i" hehe HB er also bara betri..sorry dudes...
knuzer D.


text:
Trýstíløt, rørskipanir undir trýsti og kuldaskipanir
Sambært kunngerð nr. 123 frá 23. oktober 1996 um trýstíløt og rørskipan undir trýsti, er fylgjandi galdandi fyri tílíkar skipanir
Áðrenn skipanin er tikin í nýtslu
Konstruktiónsgóðkenning
Arbeiðs- og brunaeftirlitið kannar ætlaðu uppsetingina sambært innsendum tekningum. Her verður øll dokumentatión uppá komponentar, armatur, rørkvalitetir o.s.fr. kannað.
Uppsetingareftirlit
Her kannar Arbeiðs- og brunaeftirlitið um alt er í trá við konstruktiónsgóðkenningina, eisini verða sveisingar visuelt kannaðar. Umframt hetta verður eisini kannað, um uppsetingin er í trá við krøvini til uppsetingarstaðið, og m.a. um neyðug sveisicertifikatir v.m. fyriliggja .
Tá hetta er gjørt, og ongi avgerandi atlit tala ímóti, verður loyvi givið til at taka skipanina í nýtslu.
Aftaná at skipanin er tikin í nýtslu.
Eftirlit 2. hvørt ár.
Aftaná at skipanin er tikin í nýtslu kannar Arbeiðs- og brunaeftirlitið 2. hvørt ár um armatur og annað tilhoyr er í forsvarligum standi.
Eftirlit 4. hvørt ár.
Aftaná at skipanin er tikin í nýtslu kannar Arbeiðs- og brunaeftirlitið 4. hvørt ár um trýstíløt og rør framvegis eru í forsvarligum standi.
Í sambandi við regluligt skal eigarin av útbúnaðinum boða Arbeiðs- og brunaeftirlitinum frá í góðari tíð áðrenn eftirlit skulu gerast. Fráboðan kann sendast á arb@arb.fo
Serligt um køliskipanir
Umframt myndugleikaeftirlitini, hava eigarar ella brúkarar av køliskipanum, ið eru størri enn 1000 kcal/h, eisini skyldu til at lata hesar eftirkanna av einum køliveitara, ið er løggildur av Arbeiðs- og brunaeftirlitinum:
- Løggilding at eftirkanna og umvæla frysti- og kuldaútgerð< 50 kg av einum og hvørjum slagi av kølievnum
- Løggilding at eftirkanna og umvæla frysti- og kuldaútgerð (> 50 kg av einum og hvørjum slagi av Kølievnum) - Bólkur II
Hesi eftirlit skulu gerast minst 12. hvønn mánað.
Aftaná slíkt eftirlit skal køliveitarin útfylla eftirlitsblaðið fyri hvørt trýstílat, ið er partur av køliskipanini.
Skipanin skal hava eina eftirlitsbók, har sniðið er góðkent av Arbeiðs- og brunaeftirlitinum.
Eftirlitsbók
Eftirlitsbókin fyri eina køliskipan er sett saman av tveimum ymiskum skjølum, fyri hvørt trýstílat:
- Eftirlitsbókin – ið er eitt skjal, sum lýsir sjálvt trýstílatið, har Arbeiðs- og brunaeftirlitið váttar, at uppsetingareftirlit er gjørt.
- Eftirlitsskjalið, ið skal útfyllast av løggilda køliveitaranum, aftaná at hesin hevur gjørt árligt eftirlit við skipanini.
Áðrenn Arbeiðs- og brunaeftirlitið endaliga kann avgreiða eitt uppsetingareftirlit, skal ein fullfíggjað eftirlitsbók fyriliggja.
Legg til merkis:
- Tann, sum byrjar at nýta eitt trýstílat, skal tryggja sær, at tað er fráboðað Arbeiðs- og brunaeftirlitinum.
- Tann, sum byrjar at nýta eitt trýstílat, skal tryggja sær, og at onki sambært eftirlitsbókini forðar fyri, at samlaða skipanin kann nýtast á lógligan hátt.
- Eftirlitsbókin skal goymast soleiðis, at hon er lætt atkomulig fyri rakstrarstarvsfólk og Arbeiðs- og brunaeftirlitið.
- Úrslit av lógarkravdum eftirlitum, og øðrum kravdum kanningum, skulu skrivast í eftirlitsskjalið til ítøkiliga trýstílatið í eftirlitsbókini.
- Eftirlitsbókin má ikki nýtast til onnur endamál.
- Um ítøkiliga trístílatið broytir eigara, skal viðkomandi parturin av eftirlitsbókini latast nýggja eigaranum.
- Hvørvur bókin, skal ein nýggj gerast.


text:
- Vit eru fegin um, at vit við størsta mentanartiltakinum í býnum kunnu stuðla upp undir ætlanina at gera nýggja mentanarhúsið í býnum
Soleiðis sigur Steintór Rasmussen, sum er ein av fyriskiparunum av Summarfestivalinum.
Grunnurin SF Music, sum skipar fyri Summarfestivalinum í Klaksvík, hevði 290.000 krónur í avlopi í fjør. Tað, sum eftir var av avlopinum, tá ið skattur var goldin, er latið verkætlanini at byggja nýtt mentanarhús í Klaksvík.
Posthúsið í Klaksvík og økið rundan um skal gerast til stásiligt Mentanarhús. Økið liggur beint við Vágsbø, har stóru konsertirnar á Summar Festivalinum verða hildnar. Fyri kortum fall avgerðin í arkitektakappingini at tekna nýggja mentanarhúsið, og vinnari gjørdist Ósbjørn Jacobsen Arkitektar. Nýggja mentanarhúsið skal standa liðugt í 2019/20.
Avgjørt er, at eisini møguligt avlop av Summar Festivalinum í ár, verður latið nýggja mentanarhúsinum og Atlantis.


text:
Fjepparakvøld við Margáir
Í sambandi við, at Mentanardagar eru í Sunda kommunu, fer EB-Streymur at hava eitt fjeppara kvøld hóskvøldið 21. september.
Skráin fyri kvøldið:
18.00: Sunda kommuna kemur at leggja fram framtíðar ætlanirnar við Margáir
18.15: Formaðurin kemur at greiða frá framtíðar ætlanum hjá felagnum og høvið verður at seta spurningar
18.30: Vísa gomul filmsbrot á stórskermi
19.00: Tombola hjá Gentum u17
19.30: Vísa gomul filmsbrot á stórskermi
Kioskin hevur opið alt kvøldið. Eisini koma Effo-leikarar at standa við grillina, har møguleiki verður at keypa sær burgara. Tiltakið sjálvt er ókeypis.
Saman Standa vit Sterk.


text:
6/12/10
Trý ættarlið av endurtøku
Eitt fantastiskt verk, ið eg uppdagaði síðsta ár, tá eg í sambandi við lesnaðin fylgdi einum skeiði sum æt "Modernisme og Avantgarde", ið m.a. gjørdi meg varhugan við sonevndu amerikonsku minimalismuna. Amerikonsk minimalisma er eitt heiti, ið verður nýtt um komponistarnar La Monte Young, Terry Riley, Steve Reich og Philip Glass. Teir eru í roynd og veru sera ymiskir, men allir hava nýtt nøkur minimalistisk eyðkenni, har í millum endurtøku/repetitión, í sínum verkum, um enn á hvør sín hátt.
Í kvøld verður síðsta konsertin á Athelas New Music Festival, og eisini hesufer eru tvinni nøvn á plakatini, ið hava samband við Steve Reich, nevniliga Brian Eno og Terry Riley. Virda og áhugaverda New York ensemblið Bang On A Can Allstars framførir saman við Mogens Dahl Kammerkor og Athelas Sinfonietta Copenhagen.
Tvey verk eru á skránni frá teimum báðum. Hitt fyrra er Music For Airports hjá Brian Eno, ið útkom á plátuni Ambient 1: Music for Airports í 1978. Eno verður mettur at hava havt ein týðandi leiklut í tilevningini av ambient sjangruni, og á hesi plátuni verður "ambient" fyrstu ferð nýtt so týðiliga (í sjálvinum heitinum). Hugskotið við tónleikinum var at hann skuldi nýtast til at loysa upp fyri spenta og stressaða stemninginum, ið ofta valdar á flogvøllum. Alt annað líka, so er talan um eitt mikið hugtakandi verk, ið m.a heintar íblástur úr tape music verkunum hjá Steve Reich frá miðskeiðis í 60'unum. Music for Airports fevnir um fýra brot ella stykkir; "1/1", "2/1", "1/2" og "2/2". Heitini vísa til hvar hvørt stykki var plasera á upprunaligu LP plátuni, tvs. "1/2" er "nr 1 á síðu 2". "1/2" kann hoyrast her;
Talan er um sera friðarligan og undirspældan ambient tónleik, og tí verður áhugavert at síggja og hoyra hvussu Bang On A Can og co. framføra tónleikin live fyri instrumental ensemble. Hetta er fyrstu ferð at Music for Airports verður framført á henda hátt. Spennandi.
Næsta og seinasta verkið á skránni í kvøld er In C hjá Terry Riley. Verkið er frá 1964 og verður sæð sum eitt hitt fyrsta verkið innan minimalismuna. In C var eitt slag av aftursvari til abstraktu, seriellu, akademisku teknikkirnar, ið nógvir komponistar nýttu miðskeiðis í 20 øld. In C veitti harumframt Steve Reich týðandi íblástur til at gera egin verk, har pulserandi repetitiónin spælir ein lyklaleiklut. Reich tók teknikkin eitt fet víðari, og sum skilst var Terry Riley ikki blíður tey næstu mongu árini, tí hann kendi tað sum um Reich hevði tikið hugskotið frá sær og ment tað víðari, áðrenn Riley sjálvur fekk høvi at gera tað sjálvur. List kann mangan vera "órættvís" í so máta. Tað ber illa til at stýra einari prosess, er hon fyrst sloppin í gongd.
Hvussu enn er og ikki, so verður somuleiðis spennandi at hoyra hetta verkið framført live aftaná Eno verkið. Her er eitt brot frá upprunaligu innspælingini;
Yvirskriftin hjá mær tosar um "trý ættarlið av endurtøku", so eg má eisini halda orð. Terry Riley er hitt fyrsta, meðan Brian Eno er hitt næsta. Triðja ættarlið innan endurtøku verður í kvøld umboða av Tony Lionni, ið diskar á Dunkel í nátt;
2 comments:
Nice post! I can almost understand it. :-)ReplyDelete
You can hear the Tony Lionni mix I was talking about here: http://soundcloud.com/tony-lionni/tony-lionni-new-mix-june-2010
There seems to be a newer mix which I haven't heard yet.
That's very cool that you're taking on faroese like that :) I'll check out the mix, thanks for the link.ReplyDelete


text:
Løgtingsins Umboðsmaður
10-04-2017 | Skyldan hjá Taks at fylgja eini kæruavgerð
Umboðsmaðurin hevur viðgjørt eina klagu um, at Taks ikki fylgdi eini avgerð frá einari kommunalari skattakærunevnd. Hóast Taks metti avgerðina vera sk ...
23-03-2017 | Álit viðv. klagu um Almannaverkið og vantandi løn fyri arbeiðsvenjing
Umboðsmaðurin hevur viðgjørt eina klagu um vantandi løn fyri arbeiðsvenjing hjá Almannaverkinum. Arbeiðsvenjingin vardi í 3 mánaðar og ikki fyrr enn 4 ...
28-11-2016 | Uppfylging viðv. klagu um setan av leiðara fyri Økistænastuna í Sandoyar Sýslu
Landsstýriskvinnan hevur við skrivi, dagfest 23. november 2016, boðað umboðsmanninum frá, at hon hevur ikki heimild til at taka nøkur stig yvir fyri s ...
11-11-2016 | Klaga viðv. einum máli um fiskidagar í bólki 4B
Umboðsmaðurin hevur viðgjørt eina klagu um viðgerðina og niðurstøðuna hjá Fiskimálaráðnum í einum máli um fiskidagar í bólki 4B. Umboðsmaðurin hevði e ...
03-11-2016 | Klaga viðv. vantandi partsinnlit í eitt barnaverndarmál
Umboðsmaðurin hevur viðgjørt eina klagu um vantandi partsinnlit í eitt barnaverndarmál. Umboðsmaðurin staðfesti, at klagarin ikki hevði fingið innlit ...
20-10-2016 | Viðv. klagu um vantandi svar frá Tórshavnar kommunu í einum byggimáli
Umboðsmaðurin hevur viðgjørt eina klagu um vantandi svar frá Tórshavnar kommunu. Hóast klagarin hevði sent kommununi tvær áminningar, fekk hann ikki s ...
17-10-2016 | Uppfylging viðv. klagu um setan av leiðara fyri Økistænastuna í Sandoyar Sýslu
Í áliti, dagfest 30. juni í ár, heitti umboðsmaðurin á stýrið fyri Økistænastuna í Sandoyar sýslu um at taka málið um setan av leiðara fyri Økistænast ...
05-10-2016 | Álit viðv. klagu um vantandi innlit í upplýsingar um heilivágsnýtslu í alibrúkum
Umboðsmaðurin hevur viðgjørt eina klagu um eina avgerð hjá Heilsu- og innlendismálaráðnum, sum staðfesti avgerðina hjá Apoteksverkinum um at sýta klag ...
22-08-2016 | Hoyring av børnum og ungum
Umboðsmaðurin hevur sent skriv til myndugleikar í Føroyum, har hon kunnar um rættindini hjá børnum og ungum at verða hoyrd í samsvari við Barnarættind ...
17-08-2016 | Frálæra í teknmáli
Umboðsmaðurin hevur viðgjørt eina klagu um, at eingin frálæra í teknmáli er í fólkaskúlanum til tey børn, sum eru fødd deyv, men hava fingið cochlear ...


text:
Franska Bíblian:
Olivetan Bíblian. Waldensarin Pierre Robert Olivétan Bíblian týddi og gav hana út í 1535. Olivétan var systkinabarn Calvins.
Danska Bíblian:
Christian III gav út fyrstu heilu Bíbliuna í 1550.
Spanska Bíblian:
Útgivin í Basel í 1569 av Casiodoro de Reina (Biblia del Oso).
Íslendska Bíblian:
Týdd av Guðbrandi Þorlákssyni, vanliga kallað Guðbrandsbiblían. Útgivin í 1584.
Tjekkiska Bíblian:
Kralice Bíblian, prentað millum 1579–1593.
Enska Bíblian:
King James, Authorized Version, Holy Bible, útgivin í 1611.
Hollendska Bíblian:
States Bíblian, klár í 1637.
Allar hesar Heilagu Bíbliur vórðu týddar eftir reina Grikska Textus Receptus Nýggja Testamentinum hjá Erasmusi frá Rotterdam (og víðari tillagingum av grundarlaginum av T.R., sum hann legði). Í dag er tað einans King James, sum enn verður prentað og nýtt í reformeraða heiminum. Hini londini eru sovnað og hava latið Satan tikið Guðs reina orð úr teirra hondum. (Tað skal tað gerast nakað við!)
Tá kemur hin vondi, og rívur burtur tað, hvørt sáað varð í hjarta hansara. (Matth. 13:19).
Men meðan menn svóvu, kom fíggindi hansara og sáaði illgresi millum hveitisins, og fór leið sína. (Matt. 13:25).
Ein rein Heilag Bíblia hevur ongantíð funnist á Føroyskum enn! Hugsa um tað! Men tað gongur ein undirgrunds reformatión fyri seg í hesum døgum í mongum londum. Eisini her í Føroyum. Teir ”lærdu” yvirtóku plássið hjá teimum sonnu trúgvandi í at hava umsjón við Guðs orði. Hvussu kundu vit lata tað henda? Men eg trúgvi, at Guð sigur í dag: Her til og ikki longur. Flóðin kemur bara inn eitt ávíst, so steðgar hon.


text:
Tíðindaskriv
12.10.2017 - 15:53
Tíðindi > Samfelag & Politikkur > Kommunalpolitikkur
Sum liður í felags arbeiðinum við ferðslutrygdarætlan í Vágs kommunu, sum Vágs kommuna, Landsverk og Løgreglan eru farin undir, er nú gjørd gøta tvørturum Sandin.
Vegurin tvørturum Sandin er ein av vandamiklu farleiðunum í Vágs kommunu. Nógv ferðsla er tvørturum Sandin, har bæði bilar, lastbilar, og trailarar koyra, samstundis sum fólk eru til gongu ella á súklu framvið vegnum, har ongin gongu- ella súklubreyt er.
Í nógv ár hevur tað verið eitt ynski at gera farleiðina tryggari, og tá farið varð undir ferðslutrygdarætlanina fyri Vágs kommunu, varð hendan farleiðin eisini sett ovarliga á dagskránna. Nú er so gøta gjørd tvørturum Sandin, soleiðis at fólk til gongu ella á súklu ikki ferðast tætt uppat bilferðsluni.
Sum liður í ferðslutrygdarætlanini verða eisini nýggj gøtuljós sett upp seinni í ár, har alt vegastrekkið frá Tríkantinum á Sandinum inn til kirkjugarðin fær nýggj gøtuljós. Harumframt verða eisini onnur átøk gjørd á hesum vegastrekkinum, fyri at gera tað so trygt sum gjørligt hjá øllum ferðandi, bæði bilferðslu, fólki til gongu og á súklu. Vegastrekkið frá Tríkantinum og inn í Líðina er landsvegur og er tað sostatt Landsverk, sum varar av hesum partinum av ætlanini.
Tað hevur stóran týdning fyri okkum, at fólk kunnu kenna seg trygg á ferð í Vágs kommunu, tí eru vit eisini sera fegin um tað arbeiðið, sum verður gjørt í samstarvinum millum Vágs kommunu, Landsverk og Løgregluna, sigur Dennis Holm, borgarstjóri.
Ferðslutrygdarætlanin fevnir um nógv onnur økir í kommununi, og skulu átøkini í júst hesum økinum síggjast sum liður í einari størri ætlan, har vit í felag fáa seta ferðslutrygd í Vágs kommunu á breddan og ikki minst fáa sett í verk átøk og framt ætlanir, sum skulu gera tað trygt at verða á ferð í Vágs kommunu, sigur Dennis Holm, borgarstjóri.


text:
Í morginári kl. 9.30 okkara tíð brestir startskotið fyri NM í lendisrenning. Og fyrsti bólkur, ið heldur avstað er gentur U20, har vit føroyingar hava tvey umboð. Tað eru tær báðar klaksvíksgenturnar Oddvør Josephsen og Maria Biskopstø, sum sleppa at royna kreftir móti teimum bestu ungu kvinnunum í Norðurlondum.
Sjey danskar, fýra svenskar, tríggjar norskar, tríggjar finnlendskar, ein íslendsk og altso tvær føroyskar gentur skulu finna út av, hvør er sterkast í Norðurlondum. Sigast skal tó beinanvegin, at vit ikki vænta nakra føroyska gentu í oddinum. Til tað fer mótstøðan at verða alt ov hørð, og vit mugu nokk ásanna, at her verða vit við fyri at læra.
2. umfar av donsku vetrarkappingini er eisini partur av NM-tiltakinum. Tí sleppa føroysku genturnar at royna seg móti øllum teimum bestu donsku gentunum umframt teirra sjey landsliðsrennarum. Hetta fer helst at gera kappingina hugaligari fyri okkara gentur.
Sum sagt byrjar hendan renningin klokkan 9.30 føroyska tíð, og hon kann stroymast á hesi slóðini:
Meira kann eisini lesast um kappingina á heimasíðuni hjá DAF
Odcvør og Maria eru spentar at umboða Merkið í altjóða kapping
Kappast verður eisini í U20 fyri menn og opnum bólki hjá monnum og kvinnum. Føroyar hava tó onga umboðan í hesum bólkum. Um eitt ár verður NM í lendisrenning í Íslandi, og verða vit vónandi betur umboðað.


text:
Føroyingar eru ymiskir og hava tí eisini ymiskar avbjóðingar. Fyri politisku skipanina er tí týdningarmikið, hóast avbjóðandi, altíð at fylgja við, hvat best er fyri einstaklingin og ongantíð at gloyma, at politiskar avgerðir altíð hava meira ella minni grundleggjandi fylgjur fyri gerandisdagin. Ómøguligt er óivað at røkka øllum ynskjum og málum, men í løgmansrøðuni á ólavsøku eru innan brekøkið víst glottar at hóma.
ST sáttmálin ítøkilgur
Eftir at Føroya landsstýri samtykti ST sáttmálan um rættindi hjá einstaklingum, ið bera brek, 13. mai 2009, eru avbjóðingarnar á brekøkinum vorðnar meira ítøkiligar. Tí er nú eisini lættari beinleiðis at síggja, hvat málið er, og hvussu sett eigur at vera út í kortið.
Sáttmálin er sera víðfevndur. Umframt at staðfesta verandi borgarlig- og sivil mannarættindi, inniheldur sáttmálin eisini ásetingar um búskaparlig, mentunarlig og sosial rættindi, umframt rættin til atkomu í víðari merking og javnstøðu.
Eins og løgmaður vísir á, er vælferðin í Føroyum varðveitt. Vitandi um, at føroyingar eru ymiskir á máli um førda politikkin, so eru vit óivað samd um, at í sjálvum sær er vælferðin júst grundarlagið, ið tryggjar øllum føroyingum ein nøktandi og virknan gerandisdag.
Tann góða tilgongdin
Foreldur at børnum við serligum avbjóðingum siga ofta, at tænastan frá myndugleikunum ikki er nóg væl samskipað. Gott er tí at hoyra, at staðfestingin hevur fingið Almannamálaráðið, Heilsumálaráðið og Mentamálaráðið, saman við Autismufelagnum at skipa verkætlanina “Tann góða tilgongdin". Endamálið er at finna ein ítøkiligan leist at samskipa tilboðini eftir og veita eina samanhangandi heildartænastu, so familjurnar kenna tað sum, at ein og sama hurð er inn til allar tænastur. Í fyrstu atløgu verður arbeiðið grundað á royndir hjá familjum, ið hava børn, við sjúkueyðkenninum autismu.
Ymisk skúla- og heildartilboð
Nógv verður tosað um, at gera fólkaskúlan rúmligari, og áhugaverdur er tankin um at skipa sernámsfrøðiliga økið øðrvísi, so fólkaskúlin gerst uppaftur rúmligari og meira inkluderandi, so møguleiki er at bjóða øllum mennandi og avbjóðandi skúlatilboð - eisini teimum við serligum avbjóðingum.
Fólkaskúlaøkið er, sum øll vita, umfatandi og fjøltáttað, men um ynski um at gera verandi fólkaskúlaskipan meira inkluderandi skal gerast veruleiki, er neyðugt at tryggja, at lærarar fáa eftir- og víðari útbúgving soleiðis, at teir fáa neyðuga vitan um, hvussu børn, sum bera brek, kunnu verða inkluderað.
Júst grundleggjandi arbeiðið í fólkaskúlanum er fyritreyt fyri ynskinum um at tryggja øllum ungum í landinum møguleikan at fáa eitt miðnámsskúlatilboð, sama hvørjar førleikar, tey hava.
Út frá hesum er kærkomið at hoyra løgmann tosa um fyrireikandi arbeiði við heildartilboðum, sum fata um serliga skipað skúla-, bústaðar- og frítíðartilboð, har fyrstu næmingarnir eftir ætlan byrja eftir nýggju skipanini á sumri í 2015.
Viðurkenningin av, at næmingar eru ymiskir, letur eyguni upp fyri tørvinum at hava ymisk skúlatilboð.
Bíðitíðin í barnapsykiatriini minkað
Bíðirøðin til greiningar og viðgerð í barnapsykiatriini er minkað. Tó eigur politiski myndugleikin altíð at hava í huga, at hóast bíðitíðin er minkað, so eru tey, sum eru greinað, framhaldandi í skipanini. Tí hevur tað alstóran týdning, at ikki bara bíðitíðin minkar, men at tilboðini eftir útgreining eru nøktandi.
Velja hvar, og saman við hvørjum vit búgva
Í Føroyum er sjáldsamt at fólk, sum bera brek, hava møguleika at velja, hvar og saman við hvørjum, tey ynskja at búgva. At hava egnan bústað er mannarættur, og tí er rætt at økja um bústaðarmøguleikarnir. Hetta er t.d. við bú- og virknistilboði til ung við menningartarni og autismu, við at menna tilboð til ung sálarsjúk, byggja heim fyri heimabúgvandi við fjølbreki, vardar íbúðir til fólk við menningartarni, íbúðir til fólk við serligum avbjóðingum og eftir ætlan at byggja virknis- og umlættingarheim fyri børn við serligum avbjóðingum.
Málið hjá einum og hvørjum vælferðarsamfelag er jú, at borgarar í fólkaræðisliga samfelagnum liva eitt virkið lív, sum gevur møguleika at gerast so sjálvbjargin sum gjørligt.
Ikki møguleika at fylgja við í samfelagsviðurskiftum
Tá løgmaður sigur, at eitt fjølbroytt miðlalandslag er týdningarmikið fyri at tryggja eitt vælvirkandi fólkaræði, so eri eg púra samd. Vil her tó vísa á, at fleiri føroyingar tíverri ikki hava møguleika at fylgja við øllum, sum fjølbroytta miðlalandslagið sendir út.
Tey, sum eru tunghoyrd, kunnu ikki fylgja við í gerandisdegnum ella hoyra tíðindi í sjónvarpi ella útvarpi. Heldur ikki verða sendingar í sjónvarpinum tekstaðar. Fólk, sum eru deyv og tørva teknmálstulk, fáa altíð gomul tíðindi, tí tíðindi í sjónvarpi verða send við teknmálstulki dagin eftir, tey eru send í sjónvarpinum. Hetta eiga vit sjálvsagt ikki at góðtaka.
Saman koma vit nærri málinum
Hóast nøkur skýggj, so eru glottarnir vælkomnir og vónin um ítøkiligar broytingar innan brekøkið er lutvíst vorðin veruleiki. Ómøguligt er óivað at røkka øllum ynskjum og málum, men glottarnir eru prógv um, at við munagóðum samstarvi ímillum allar partar koma vit alsamt nærri málinum.
Tóra við Keldu
Forkvinna í MBF - Meginfelag teirra brekaðu í Føroyum


text:
19. Jan 2018
Hoyringar hjá stovnum undir ST! Skrivligur fyrispurningur til Poul Michelsen, landsstýrismann frá Jógvani á Lakjuni, løgtingsmanni. Á tingfundi 17. januar 2018 varð uttan atkvøðugreiðslu samtykt, at fyrispurningurin skal svarast. 1. Hvat er endamálið...
18. Jan 2018
§52 fyrispurningur til Rigmor Dam, landsstýriskvinnu viðvíkjandi Kringvarp Føroya. 1. Tekur Rigmor Dam, landsstýriskvinna undir við, at Kringvarp Føroya er sjálvstøðugur almennur stovnur, sum virkar óheftur av politisku skipanini? 2. Tekur landsstýriskvinnan undir við, at stýrið er...
18. Jan 2018
Nýggjársaftan helt løgmaður siðbundnu nýggjársheilsanina til okkara. Røðan var fevnandi og rúmlig, og var samanumtikið ein positiv heilsan til tjóðina, har dentur bleiv lagdur á sínámillum samanhaldið, sum hevur so stóran týdning fyri trivna og framburð. At løgmaður valdi...
22. Des 2017
Mynd: Jeff Weese ...
11. Des 2017
Síðsti fríggjadagur var ein feigdardagur, ein lagnudagur fyri Norðoyggjar. Beint ímóti øllum ávarðingum frá vinnulívsmonnum, fakfeløgum, arbeiðsplássum og øðrum við tilknýti til fiskivinnuna her norðuri valdu okkara umboð úr Norðoyggjum at atkvøða fyri nýskipanaruppskotinum hjá Høgna . ...
10. Des 2017
Soleingi vit høvdu tey sjey løgtingsvaldømini, so var valdið í Føroya Løgtingi lutað út á allar landspartarnar í samfelag okkara við tí ymiskleika og fjølbroytni, sum hesir stóðu fyri. Men so hendi tann avgerandi broytingin – uttan nakra skipaða tilgongd – at...
07. Des 2017
Fólkaflokkurin boðar við hesum alment frá, at vit fegnast um og taka undir við, at Jerusalem verður viðurkendur sum høvuðsstaður Ísraels. Jerusalem verður nevndur 6-700 ferðir í gamla og nýggja testamenti, hevur verið heilagi...
29. Nov 2017
Munnligur fyrispurningur til Kristinu Háfoss, landsstýrismann Viðvíkjandi lønarsamráðingunum 1. Um allir lønarbólkar hjá tí almenna fáa sømu lønarhækking sum sjúkrarøktarfrøðingarnir, hvussu nógv vil tað kosta landskassanum. 2. Landsstýrimaðurin hevur boða frá, at allir...


text:
Hann er føddur á Skála 24/9-1931. Aftan á lokna barnaskúlagongd fór hann til Havnar á studentaskúla og tók prógv í 1952. Hann tók so upp gudfrøðislestur við lærda háskúlan í Keypmannahavn og leyk prógv í 1960. Í lestrartíðini tók hann lut í studentafelagslívi m.a. sum formaður Føroyska Studentafelagsins 1956-57.
Árini 1961-62 var hann prestur í Norðuroya vestara prestagjaldi, lærari á Føroya Studentaskúla 1962-66, prestur í Suðurstreymoyar prestagjaldi 1965-71, og frá 1971 prestur á Eiði.
Hann var blaðstjóri á »Kirkjutíðindum« 1963-69 og 1974-76. Saman við Hanusi A. Samuelsen skrivaði hann »Føroya søgu«, 1965, og sjálvur hevur hann skrivað »Tættir úr Føroya Kirkjusøgu«, 1978.
Úr: Árni Dahl: Bókmentasøga I-III. Fannir. 1980-83. (GG. Seinast dagført í 1983).


text:
Hoyvíkssáttmálin er systematiskur ójavni
1. september 2014
Naiva myndin, ið nógvir føroyingar hava av Íslandi sum brøðratjóðin, ið bert vil okkum alt tað besta, má nú avloysast av veruleikanum. Íslendingar hugsa fyrst og fremst um seg og síni. Einki forgjørt er í tí, men tá gevur tað onga meining fyri føroyskar fyritøkur at hava Hoyvíkssáttmálan. Hann er í grundini verri enn onki.
Tann bleyta politiska linjan, har ið Føroyar góðtaka alt frá íslendskari síðu, má enda nú.
Tað má vera niðurstøðan, nú vit aftur síggja, at Ísland ikki virðir Hoyvíkssáttmálan, og ein føroysk skipsmanning í íslendskari havn fær viðferð sum okkurt slag av sjórænarum.
Vit eru nú komin hagar til, at íslendingar mugu fáa at vita, at annaðhvørt er sáttmálin galdandi báðar vegir, ella er hann ikki galdandi longur.
Íslendingar plaga at vera góðir handilsmenn, men tó skulu vit ikki at góðtaka, at "brøðurnir" í Íslandi ár eftir ár hava fyrimun av, at Hoyvíkssáttmálin reelt ikki gevur Føroyum pláss sum ein javnbjóðis handilspartnari.
Hoyvíkssáttmálin er systematiskur ójavni.
Niðurlagið hevur verið, at nú skuldu viðurskiftini koma upp á pláss. Veruleikin er tó, at íslendingar seta føroyingum handilstekniskar forðingar, sum støðan hjá Nærabergi er nýggjasta dømið um.
Tað varð longu greitt, tá ið sáttmálin skuldi setast í gildið, at ójavnvág var í sáttmálanum, og orðaskifti tók seg upp um, hvørt tað var rætt at seta hann í gildið, áðrenn sáttmálin var rættaður upp. Ein felagsnevnd skuldi loysa trupulleikan, men í dag kunnu vit tó staðfesta, at tað hevur verið trupult at loyst trupulleikan í felagsnevndini.
Bæði vit, sum manna uttanlandsnevndina hjá Løgtinginum, og løgmaður eru í Íslandi komandi dagarnar. Nú er lagaliga løtan, og íslendska stjórnin skal hava at vita, at annaðhvørt er sáttmálin galdandi báðar vegir, ella verður hann uppsagdur.
Naiva myndin, ið nógvir føroyingar hava av Íslandi sum brøðratjóðin, ið bert vil okkum alt tað besta, má nú avloysast av veruleikanum. Íslendingar hugsa fyrst og fremst um seg og síni. Einki forgjørt er í tí, men tá gevur tað onga meining fyri føroyskar fyritøkur at hava ein Hoyvíkssáttmála.
Hann er í grundini verri enn onki.
Nú má bera ella bresta.
Bárður Nielsen
Limur í Uttanlandsnevndini fyri Sambandsflokkin
RN
Aftur


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Jólasølan 2009
Undirtøkan fyri jólasøluni, sum á fyrsta sinni varð hildin í fjør, var so góð, at skipað verður fyri tiltakinum aftur í ár.
Jólasølan verður aftur hesuferð í hugnaliga handlinum hjá Niels hjá John (Bygdarsavninum). Vestmanna Kommuna er í ferð við at gera ábøtur á økið rundanum Bygdarsavnið, so tað gerst lættari at koma til og frá.
Ætlanin er, at jólasølan verður í sambandi við, at jólatræið í bygdini verður tendrað. Um nóg nógvir lutir verða settir til sølu, er ætlanin at hava opið fleiri dagar.
Alt kann seljast. Um tað er bakstur, bundið, seymað, tøvt, smíðað, málað e.a. er líkamikið, alt, sum ein kann evna til, kann seljast.
Endamálið við søluni er jólahugni! So hóast tit bert hava t.d. 2 nissur ella 5 jóladekoratiónir at selja, ja, so kunnu tit lata tað inn.
So kvinnur og menn, eldri sum yngri, fáið tykkum amboðini fram og tilevnið eitthvørt, sum tit halda tykkum til.
Tit kunnu fáa íblástur við at síggja myndir frá jólasøluni 2008 her.
Við vón um góðari undirtøku.
Vegna fyrireikararnar
Siri – tlf. 724 789
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Eygnaskuggar:
14.3.13
Ólukkur í MAC
Týsdagin fór eg ein túr framvið MAC Cosmetics í Magasin. Eg ætlaði mær eitt eygnaskugga-duo ílat og ein leysan eygnaskugga í Omega, men sum tit síggja, fór eg avstað við eitt sindur meira enn ætlað - aftrat kom Select Moisturecover concealer og Cremeblend Blush í Ladyblush.
Select Moisturecover:
Sum eg skilji á lagnum, er Select Moisturecover tynri enn t.d. Studio Finish, og egnar seg væl til undir eyguni og rundan um nøsina fyri meira einstónaða húð. Nú havi eg bert brúkt Select Moisturecover í tveir dagar, men higartil havi eg bert gott at bera. Funkar betri fyri meg enn YSL Touche Éclat (... nú eru nokk fleiri kvinnur sum øtast). Select Moisturecover heldur leingi og sær natúrligur út, men egnar seg ikki til at fjala blettir tí hann er ov tunnur til tað.
Cremeblend Blush í Ladyblush:
Á heimasíðuni Makeup Alley fær hesin kinnareyðin ómetaliga góð ummæli. Man (eg) skal venja seg við at brúka cremeblush, men tá man (eg!) hevur fingið handalagið, rætta kustin og røttu mongdina á kinnarnar er hann perfektur til eitt "natural, radiant dewy finish". Eg brúki #190 Foundation Brush at leggja hann, men ætli mær at finna ein kust sum hóskar betri til. Bæði Knút og Sunnvá høvdu á orði at eg sá væl dæmd út, so eg eri glað!
Eygnaskuggar:
Eg havi brúkt eygnaskuggan Charcoal Brown til eygnabrýrnar, men haldi at hann hevur ein ov reyðan/brúnan undirtóna. Bloggarin Essie-button brúkar bæði Omega og Charcoal Brown til eygnabrýrnar hjá sær, og Sunnvá brúkar Omega til sínar, so eg vildi fegin royna Omega, ið hevur ein kaldari gráan undirtóna. Smyrji uppá við vinkulbust #266 Small Angle Brush, eisini frá MAC.
Og so til the swatches og ein bleikan arm:
MAC er nevnt nakrar ferðir her, men eg vil tó viðmerkja, at eg eri ikki ein MAC genta burturav. Mær dámar væl concealers, eygnaskuggar og kustar hjá teimum, men havi lítlar og ongar royndir við t.d. foundation, varrastiftum o.s.fr. Eg havi eisini havt keðiligar royndir við MAC vøru, harímillum highlighter í Soft and Gentle (ov nógv glimmur), Sheertone Blush í Sincere, varrastift í Twig (hóskar allarhelst betri til eldri kvinnur) og Mineralize Foundation (blendar ikki við mína húð). So MAC er bæði góð og minni góð vøra, men soleiðis er alllarhelst við øllum merkjum.
Labels: Solveig
Subscribe to: Post Comments (Atom)


text:
Svimjisambandið skipar nú í vikuskiftinum fyri venjingarlegu í Klaksvík, fyri teimum svimjarum sum eru úttiknir til EM og NM/NJM 2017.
Vit fáa danska úrvalsvenjaran Bo Jacobsen heim at skipa fyri sjálvari venjingini, og hartil verða innsløg við ítróttarsálarfrøðinginum Jón Gregersen.
Skráin er í stuttum hendan:
Hósdagin 16. november
- 19:00 Kunningarfundur fyri foreldrum um mentalvenjing, í ÍSF-húsinum
– Gevið gætur, at hendan fundin ætla vit eisini at royna at stroyma
Fríggjadagin 17. november
- 12:00 Frokost til tey sum tá eru komin fram, í skótahúsinum
- 14:00 Kunningarfundur fyri svimjarum um mentalvenjing, á KÍ-loftinum
- 16:00 Fyrsta landvenjing við Bo Jacobsen, í svimjihøllini
- 17:00 Fyrsta svimjivenjing við Bo Jacobsen, í svimjihøllini
- 19:30 Døgverði, í skótahúsinum
Leygardagin 18. november
- 07:00 Morgunmatur, í skótahúsinum
- 08:00 Næsta svimjivenjing við Bo Jacobsen, í svimjihøllini
- 10:00 Næsta landvenjing við Bo Jacobsen, í svimjihøllini
- 12:00 Frokost, í skótahúsinum
- 13:00 Kunningarfundur fyri leiðarum um mentalvenjing, á KÍ-loftinum
- 15:00 Triðja svimjivenjing við Bo Jacobsen, í svimjihøllini
- 18:00 Døgverði, í skótahúsinum
Sunnudagin 19. november
- 07:00 Morgunmatur, í skótahúsinum
- 08:00 Triðja landvenjing við Bo Jacobsen, í svimjihøllini
- 09:00 Fjórða svimjivenjing við Bo Jacobsen, í svimjihøllini
- 12:00 Frokost og farvæl
Viðkomandi venjarar og leiðarar eru eisini vælkomnir at møta, og búgva tá saman við okkum í skótahúsinum.
Havi soviposar við.


text:
Agnar Frederiksen
12.01.2018 - 10:10
Ítróttur > Ítróttur > Hondbóltur
Meðan
Føroyar og fleiri onnur long stríðast í HM undankappingini, so eru 16 lond til
reiðar at fara í gongd við EM-endaspælið í Kroatia.
Tað er Týskland, sum skal verja heitið
sum evropameistari,og liðið er eisini ein av favorittunum til at vinna tað
hesaferð. Frakland og Spania eru eisini í fyrsta seedingslagið saman við
vertunum, Kroatia. Danmark er í 2. seedingslagið, har millum annað Svøríki eisini
er. Tað er Svøríki, sum spælir ein av fyrstu dystunum í kappingini, tá sviar
bresta saman við einari aðrari norðurlendskari tjóð; Íslandi. Tann dysturin
verður í dag kl. 17.15. Seinni í kvøld eru eisini tveir spennandi dystir á
skránni. Vertirnir spæla grannauppgerð ímóti Serbia, og so hittast Frakland og
Norra eisini. Hesi liðini leiktu HM-finalu í fjør, og tá Frakland vann greiðan
sigur á heimavølli.
Danir spæla sín fyrsta dyst leygarkvøldið ímóti Ungarn. Tað var Ungarn, ið sló
Danmark út í HM-endapælinum fyri einum ári síðani, og bólkurin kann gerast trupul hjá
dønum. Spania er vanligt ein marrumótstøða hjá Mikkel Hansen & co, og
seinasta liðið í bólkinum er Kekkia.
Trý lið koma víðari frá hvørjum bólki, og síðani er talan um tveir nýggjir bólkar á
seks lið, har tvey tey bestu liðini úr hvørjum bólki koma til
hálvfinaluna. Stigini sum eru vunnin ímóti øðrum liðum, ið koma víðari úr innleiðandi
bólkaspælinum, verða flutt við til millumumfarið.
Her eru bólkarnir og fyrsta umfar í hvørjum bólki:
Bólkur A:
Kroatia
Svøríki
Serbia
Ísland
12/1(í dag):
17.15: Svøríki – Ísland
19.30: Kroatia – Serbia
Bólkur B:
Frakland
Hvítarussland
Norra
Eysturríki
12/1(í dag):
17.15: Hvítarussland-Eysturríki
19.30: Frakland-Norra
Bólkur C:
Týskland
Makedonia
Montenegro
Slovenia
13/1(í
morgin):
Týskland-Montenegro
Makedonia-Slovenia
Bólkur D:
Spania
Danmark
Kekkia
Ungarn
13/1(í morgin):
17.15: Spania-Kekkia
19.30: Danmark-Ungarn